Pregovori menadžmenta „Alumine“ i sindikata o platama u 2015. godini | Zvornik Danas\nPregovori menadžmenta „Alumine“ i sindikata o platama u 2015. godini\non: 25. децембра 2014 In: Ekonomija, izbor urednika, naslovna, VIJESTI, Zvornik\nSastanak menadžmenta i sindikata\nZVORNIK – Na današnjem sastanku menadžmenta kompanije „Alumina“ i Sindikalnog odbora Sindikata metalske industrije i rudarstva vođeni su pregovori o platama za 2015. godinu u ovom privrednom društvu u skladu sa granskim i pojedinačnim kolektivnim ugovorom.\nPostignut je dogovor da se postojeći nivo isplate primanja, koja su uvećana u oktobru ove godine, zadrži za januar i februar 2015. godine, dok će se, precizirano je, u martu održati novi pregovori na kojima će se definisati isplate do kraja naredne godine.\nPredsjednik Upravnog odbora „Alumine“ Mile Matić informisao je predstavnike sindikata o finansijskom stanju preduzeća u 2014. i planovima za 2015. godinu.\nKako je rekao, Kompanija ima dovoljno ugovora za proizvodnju i plasman proizvoda u narednoj godini.\n„Stvaramo uslove i afirmišemo poziciju da zaposleni bolje rade i da više zarade“, rekao je Matić, naglašavajući korektnu saradnju i razumijevanje sindikata kao socijalnog partnera.\nPredsjednik Granskog sindikata metalske industrije i rudarstva Republike Srpske Tane Peulić ocijenio je da je vidljivo da menadžment „Alumine“ poštuje sve zakonom i kolektivnim ugovorima utvrđene norme.\n„Zvornička „Alumina“ može da posluži za primjer svim preduzećima u Republici Srpskoj kako treba da sarađuju Sindikat i poslodavac“, istakao je Peulić.\nIzrazio je zadovoljstvo činjenicom da je sve ispoštovano što su dogovorili Sindikat metalske industrije i rudarstva i rukovodstvo kompanije.\n„Veliko je zadovoljstvo učestvovati u pregovorima koji se u cjelosti poštuju, a još veće kada se zna da su sve obaveze prema zaposlenima po osnovu plata, regresa i doprinosa ispoštovane u potpunosti“, podvukao je Peulić.\nKako je rekao, dosadašnji poslovni uspjesi ove kompanije su, između ostalog, i rezultat dobrog socijalnog dijaloga između poslodavca i sindikata“, rekao je Peulić.\nPredsjednik Granskog sindikata metalske industrije i rudarstva Republike Srpske konstatovao je da je poslovanje „Alumine“ u uzlaznoj liniji, te da je opredjeljenje sindikata da svojim angažovanjem doprinese, ne samo da se očuvaju nego i poboljšaju poslovni rezultati ove kompanije.\n„Samo većim angažovanjem svih zaposlenih radnika mogu se stvoriti bolji uslovi za veće plate i druga primanja kao i zapošljavanje novih radnika“, naglasio je Peulić.\nU današnjim pregovorima, pored Matića i Peulića, učestvovali su Radenko Smiljanić, predsjednik Sindikalnog odbora Sindikata metalske industrije i rudasrtva u „Alumini“, te potpredsjednici Živka Pavlović i Milutin Grujić, kao i Milan Marković, član Republičkog odbora Granskog sindikata metalske industrije i rudarstva Republike Srpske.


Bigben torba PS4 travel case | ePonuda.com\nBigben torba PS4 travel case cene\n- Torba za transport igračke konzole u crnoj boji , Izrađena od visokokvalitetnog 600D i 18600D najlona , Kompatibilna sa PS4 i PS4 Pro , Unutrašnji odeljak nudi dovoljno prostora i za dodatke.\nTorba za transport igračke konzole u crnoj boji , Izrađena od visokokvalitetnog 600D i 18600D najlona , Kompatibilna sa PS4 i PS4 Pro , Unutrašnji odeljak nudi dovoljno prostora i za dodatke\nEPonuda nije internet prodavnica već Vam omogućava da brzo i lako nađete Bigben torba PS4 travel case po najjeftinijoj ceni. Naš cilj je da kupci budu što bolje informisani o ponudi Bigben torba PS4 travel case na tržištu Srbije. Vrlo lako nalazite željeni proizvod za kategoriju Dodatna oprema za konzole cene, ne morate da lutate od sajta do sajta za Bigben Dodatna oprema za konzole, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bigben torba PS4 travel case sa PRODAVCEM. EPonuda ne može da garantuje potpunu tačnost specifikacije i slika za Bigben torba PS4 travel case. Pre kupovine, podatke za Bigben torba PS4 travel case proverite na sajtu PROIZVOĐAČA.


Test - HUAWEI Watch GT - Retail Magazin - Srbija\nTest – HUAWEI Watch GT\nKompanija Huawei Consumer Business Group uz novu seriju telefona Mate 20, predstavila je i novi sat koji nosi oznaku GT.\nNa testu smo imali priliku da se upoznamo sa modelom Watch GT sport edition, dok se u prodaji nalazi i Classic verzija ovog modela.\nHuawei je veliku pažnju posvetio i samom pakovanju sata GT, na kome mogu da mu pozavide najveći svetski konkurenti. U elegantnoj kutiji se pored sata nalazi usb kabl, baterija i uputstvo za upotrebu.\nTelo pametnog sata sadrži dual – crown dizajn sa nerđajućim čelikom i keramičkim bazelima i tretiran je DLC dijamantskim ugljeničnim premazom kako bi se korisnicima pružila trajnost. Model GT poseduje visokokvalitetan AMOLED ekran veličine 1,39 inča koji i na veoma jakom dnevnom svetlu jasno prikazuje sve informacije.\nKada je reč o bateriji, novi model rešava jednu od najbolnijih tačaka, a to je njena izdržljivost. Watch GT koristi inovativni algoritam pametne uštede energije, koji mu omogućava da dinamično smenjuje performance i efikasnost, u zavisnosti od aktivnosti korisnika, za maksimalnu izdržljivost baterije. I zaista, nakon nekoliko dana čestog korišćenja baterija je bila potrošena tek nešto više od 10%, što potvrđuje i zvanične podatke iz kompanije da baterija može da izdrži do dve nedelje.\nOsim izuzetno izdržljive baterije, model Huawei Watch GT ima vodeću sposobnost lociranja u industriji. Sat može da koristi GPS, GLONASS i GALILEO, tri najveća satelitska sistema za precizno lociranje. Sat uz algoritam za praćenje optimizuje podatke o praćenju koji postiže visoko pozicioniranje jedan na jedan, čak i u oblastima sa brojnim različitim signalima.\nBazirano na njegovoj snazi na pozicioniranju, novi model iz Huawei-a podržava praćenje svih sportskih aktivnosti, uključujući širok spekar sportova, vežbanje u zatvorenom prostoru, trčanje, planinarenje, biciklizam i plivanje u otvorenim vodama. TruSeen 3.0 tehnologija za praćenje pulsa prati korisnikov aktivni i puls u mirovanju.\nO kompaniji HUAWEI Consumer BG:\nProizvodi i usluge kompanije Huawei su dostupni u više od 170 država i koristi ih trećina svetske populacije. Četrnaest centara za istraživanje i razvoj je otvoreno u Sjedinjenim Američkim Državama, Nemačkoj, Švedskoj, Rusiji, Indiji i Kini. Huawei Consumer BG je jedna od tri poslovne jedinice firme Huawei i pokriva pametne telefone, računare i tablete, nosive uređaje i klaud usluge, itd.\nGlobalna mreža firme Huawei je izgrađena na više od 30 godina stručnosti u industriji telekomunikacija i posvećena isporuci najnovijih tehnoloških otkrića klijentima širom sveta.


Makron zatražio od Putina da pomogne u dostavi pomoći u Siriji\nBeta 3. novembra 2017. 18:45\nFrancuski predsednik Emanuel Makron zatražio je danas od ruskog kolege Vladimira Putina da „iskoristi uticaj na sirijske vlasti“ kako bi humanitarna pomoć stigla u istočnu Gutu, pobunjeničku zonu u blizini Damaska.\nMakron je u telefonskom razgovoru izrazio želju da uz podršku Rusije bude „garantovan pristup humanitarnoj pomoći u što kraćem roku, posebno u istočnoj Guti gde je ugroženo nekoliko stotina hiljada ljudi“, saopštila je Jelisejska palata.\nIstočna Guta je jedno od poslednjih uporišta sirijskih pobunjenika koji se šest godina bore protiv vlasti predsednika Bašara el Asada.\nRusija je krajem jula saopštila da je uspostavila na tom području „zonu bez konflikta“, ali humanitarna pomoć nije i dalje dostupna tom delu Sirije.\nMakron i Putin su, pored situacije u Siriji, razgovarali i o nastavku primene nuklearnog sporazuma Irana i šest velikih sila, koji je nedavno kritikovao američki predsednik Donald Tramp.


Dinkić: Vlada srbije je tu da pomogne kada je najteže\nMinistar finansija i privrede Mlađan Dinkić dogovorio je danas sa rukovodstvom i predstavnicima sindikata pirotskog preduzeća Tigar rešavanje problema koji su u tom preduzeću nastali usled nemogućnosti otplate komercijalnih kredita banaka.\nOcenivši da je Tigar u prethodnim godinama bio kompanija za uzor u čitavoj Srbiji, ministar Dinkić je kazao da će Vlada Srbije pomoći kompaniji da se finansijski restrukturira kako bi ona u najkraćem roku nastavila normalno da proizvodi i izvozi.\nMinistar Dinkić je kazao da je dogovoreno da se sledeće nedelje obezbedi kratkoročna pozajmica preduzeću kako bi se isplatile zarade radnicima za poslednja dva meseca i uplatili doprinosi.\n„Sledeće nedelje Tigru će biti odobreno 200 miliona dinara, kao pozajmica, a odobrićemo i garanciju Fonda za razvoj u iznosu od 15 miliona evra. Preko toga Tigar može da računa na kredit Evropske investicione banke u iznosu od 4 miliona evra. Time u potunosti rešavamo sve probleme ovog preduzeća, na način da se skupi krediti banaka zamene povoljnim pozajmicama sa određenim grejs periodom, kako bi Tigar ove godine mogao ta sredstva da uloži u repromaterijal i proizvodnju i poveća izvoz“, objasnio je ministar finansija i privrede Mlađan Dinkić.\nOn je dodao da kompanija Tigar ima veliko tržište i tražnju za proizvodima koje ne koristi dovoljno u nedostatku obrtnih sredstava.\n„Tigar planira da u ovoj godini izveze proizvoda u vrednosti od 65 miliona evra i zato želimo da podržimo ovu kompaniju, jer Vlada Srbije je uvek tu kad je teško“, zaključio je Dinkić.\n„Planiramo da kompletan proces bude završen tokom februara, kako bi se u Tigru proizvodilo još više i kako bi radnici dobijali plate na vreme. Plan je da Tigar krajem ove godine vrati novac Vladi Srbije, jer je naša ključna uloga da pomognemo sada kada je najteže, a zatim će ovo preduzeće uz sposobne radnike moći samostalno da nastavi svoje poslovanje“, rekao je Dinkić.


U oktobru ocjena spremnosti Crne Gore za bezvizni režim\nPotpredsjednik Evropske komisije Žak Baro i crnogorski predsjednik Filip Vujanović; Foto: Savo Prelević\nPosjeta potpredsjednika Evropske komisije Žaka Baroa Podgorici događaj je dana u Crnoj Gori.\nSredinom oktobra u Podgoricu treba da stigne ekspertska misija koja će provjeriti da li je Crna Gora ispunila uslova iz Mape puta za viznu liberalizaciju koja bi trebalo da stupi na snagu 1. januara 2010. godine, rekao je potpredsjednik Evropske komisije Žak Baro nakon razgovora sa najvišim crnogorskim zvaničnicima.\n"Crna Gora je na dobrom putu da građanima od 1. januara budu ukinute vize za zemlje Šengen zone, ali će konačna odluka zavisiti od ocjene ekspertske grupe Evropske komisije koja će sredinom oktobra posjetiti Podgoricu", kazao je potpredsjednik Evropske komisije Žak Baro. "Nakon te ekpertize biće dat predlog Savjetu ministara Evropske unije koji je zakazan za 1. decembar kako bi se donijela konačna odluka o ukidanju viza", rekao je Baro u Podgorici na konferenciji za novinare.\n"Ukidanje viza je vrlo jak signal na putu koji vodi pristupanju Crne Gore Uniji. To je očigledno šansa, naročito za mladu generaciju, da može putovati u sve zemlje Šengen zone sa crnogorskim biometrijskim pasošem. Biće im omogućeno da se kreću bez granica", rekao je Baro.\nCrnogorski premijer Milo Đukanović je rekao da je Vlada ispoštovala sve obaveze kada je u pitanju vizna liberalizacija, a to su pitanja statusa raseljenih lica, bezbjednosti putnih dokumenata i efikasnija borba protiv korupcije i kriminala:\n"Ključno pitanje regiona zapadnog Balkana je stabilnost i da nas iskustvo iz dalje i iz novije istorije uči da je potrebna značajna pomoć međunarodne zajednice, prije svega Evropske unije za obezbjeđivanje ili za obezbjeđenje te najvažnije pretpostavke daljeg ekonomskog i demokratskog razvoja svih država zapadnog Balkana. Mi mislimo da će se to najbolje obezbjediti stvaranjem uslova za punu integrisanost naših država u bezvizni režim. U ovom trenutku, a nadajmo se i da druge države u bliskoj budućnosti budu korisnici ove povoljnosti", rekao je Baro.\nOdgovarajući na pitanje kakve se ocjene mogu očekivati u predstojećem izvještaju Evropske komisije o napretku Crne Gore potpredsjednik Evropske komisije Baro je rekao: "Kada je u pitanju viza potrebno je da 27 zemalja članica Evropske unije dobiju uvjerenje da je u Crnoj Gori sve urađeno kada je u pitanju bezbjednost."\nPremijer Đukanović očekuje da se u izvještaju Evropske komisije konstatuju rezultati koje je Crna Gora do sada ostvarila, ali je naglasio da će se u tom izvještaju naći u uočene slabosti.\n"Znamo svoje slabosti, spremni smo da radimo na njihovom otklanjanju i naravno veoma je korisno čuti ocjenu sa strane. U maniru Vlade koju vodim jeste da se ne oslanja samo na pogled iznutra. Dugo godina smo njegovali preksu da imamo koordinaciju sa stranim donatorima jednom u dva mjeseca upravo da bismo objektivizirali stanje stvari u Crnoj Gori, da bismo uz ono što imamo kao naš pogled iznutra imali i pogled sa strane", rekao je Đukanović.


EXPRES VESTI - Rusija testira DRON "špijuna" koji se kreće 800 km/h\nRusija testira DRON "špijuna" koji se kreće 800 km/h\nU Rusiji je testiran dron koji leti brzinom do 800 kilometara na sat, saopštio je izvor u ruskoj vojnoj industriji, a prenosi Sputnjik.\n"U toku je testiranje drona koji može da vrši kako špijunske, tako i udarne zadatke. Njegova brzina iznosi do 800 kilometara na sat. Testiranje se bliži kraju", naveo je izvor.\nTaj aparat može da nosi 250 kilograma, dodao je izvor.\nNa kraju kolegijuma vojnog resora koji je juce održan, ministar odbrane Rusije Sergej Šojgu izjavio je da je iskustvo izvršavanja borbenih zadataka u Siriji pokazalo da su dronovi nezamenljivi tokom borbenih akcija.\n"Ako je 2011. godine u Oružanim snagama bilo samo 180 sistema, sada imamo 1.729 savremenih borbenih letelica“, naveo je on.\nViše iz kategorije: « Istorijski sporazum: Kraj ere fosilnih goriva\tDodik: U RS stabilna bezbednosna situacija »


Telekom Austrija Grupa osnovala kompaniju za M2M razvoj i primenu – Personal magazin\nTelekom Austrija Grupa objavila je da je u avgustu 2011. godine osnovala novu podružnicu za poslovanje u domenu M2M. Nova kompanija, Telekom Austrija Grupa M2M GmbH, deluje u svojstvu nadležnog…\nTelekom Austrija Grupa objavila je da je u avgustu 2011. godine osnovala novu podružnicu za poslovanje u domenu M2M. Nova kompanija, Telekom Austrija Grupa M2M GmbH, deluje u svojstvu nadležnog i uslužnog centra Telekom Austrija Grupe, i bavi se isključivo razvojem i marketingom M2M usluga\n. „Suočavamo se sa razvojem M2M biznisa koji veoma obećava. U narednih nekoliko godina biće apsolutno uobičajeno da automobili, aparati za domaćinstvo, servisni centri i aplikacikacije budu međusobno umreženi u realnom vremenu. U okviru ove visoko inovativne oblasti biznisa mi se pozicioniramo kao pružalac novih poslovnih modela“, izjavio je Hanes Amecrajter, izvršni direktor Telekom Austrija Grupe i kompanije A1.\nU početnoj fazi, nova M2M podružnica će se fokusirati na osam glavnih oblasti primene u kojima M2M ima poseban značaj: auto-industrija, potrošačka elektronika, zdravstvo, logistika i prevoz, maloprodaja i plaćanje, bezbednost i nadzor, industrijsko i pametno poslovanje kao i energetska i komunalna pitanja.\nU budućnosti, kompanija Telekom Austrija Grupa M2M GmbH će svojim korisnicima obezbediti detaljnu ekspertizu u oblasti M2M industrije duž čitavog lanca vrednosti, od kreiranja proizvoda do primene i rada M2M rešenja. Tržišta na kojima Telekom Austrija Grupa posluje u centralnoj i istočnoj Evropi pružiće osnovu novoj kompaniji za prodaju širom Evrope, kao i za marketinške aktivnosti. Nova poslovna jedinica je takođe odgovorna za upravljanje i koordinisanje pojedinačnih inicijativa u kompanijama na lokalnom nivou.\n“Telekom Austrija Grupa M2M GmbH nastojaće da iskoristi i poboljša veliki potencijal M2M rešenja zajedno sa svojim korisnicima i poslovnim partnerima. Stoga, mi nudimo portfolio modularnih usluga koji ispunjava najraznovrsnije potrebe korisnika, a zasniva se na velikoj fleksibilnosti i sposobnosti rasta,” dodaje Bernd Libšer. Pored toga, Telekom Austrija Grupa M2M GmbH može da se osloni na najbolju pokrivenost mreže širom tržišta na kojima posluje, kao i na odličnu mrežu međunarodnih roming partnera.\nTelekom Austrija Grupa osnovala kompaniju za M2M razvoj i primenu was last modified: September 15th, 2011 by Redakcija\nM2MTelekom Austrija GrupaVIP mobile


Bosanski Petrovac Archives - mojusk.ba\n9 Novembra, 2021 9 Novembra, 2021 Moj USK\nIzgradnja kružnog toka u Bosanskom Petrovcu na raskrsnici magistralne ceste M-5 prema Ključu i Drvaru infrastrukturni je iskorak od višestrukog značaja za građane ove lokalne samouprave. Pored sigurnijeg saobraćanja na najfrekventnijoj raskrsnici u Bosanskom Petrovcu realizacijom ovog projekta promijenjena je vizura samog ulaza u grad. Naime, kružni tokovi u praksi su se pokazali kao najbolja rješenja kada je u pitanju sigurnost saobraćaja ali i u pogledu unapređenja urbanističko-saobraćajnog ambijenta i rješavanja pitanja saobraćajnih gužvi. U Bosanskom Petrovcu, u pogledu infrastrukturnih projekata kojim se značajno doprinosi boljem životu građana, nastavlja se…\nU Bosanskom Petrovcu pokrenute su brojne aktivnosti kako bi se turistima, koji su do sada bili samo u prolazu, predočilo prirodno i kulturno-historijsko bogatstvo, kojim ova općina obiluje. Iako je grad bez rijeke, Bosanski Petrovac po ostalim prirodnim bogatstvima, ali i historijskim naslijeđem svakako ima ogroman potencijal koji bi mogao privući veću pažnju turista. Oni najčešće kroz Bosanski Petrovac samo prođu na putu do Nacionalnog parka „Una“ bez zaustavljanja. Upravo to u ovoj maloj Općini žele promijeniti, kako bi se putnici namjernici zadržali i pogledali sve ono što ovaj grad…\nUSKBosanski Petrovac, turizam\nZa Budžet u iznosu 4.850.000 KM glasalo je 11 od 14 prisutnih vijećnika. Općina Bosanski Petrovac jučer je dobila svoj najvažniji dokument. Budžet za 2021. godinu, vrijednosti 4.850.00 KM, od 14 prisutnih vijećnika podržalo je njih 11, dok je ostalih troje bilo suzdržano. Uz redovne troškove planirana su sredstva za mlade, poljoprivrednike te 200.000 KM za različita udruženja.I Ipak,ono što je najvažnije da će se s 1,2 miliona KM finansirati i započeti infrastrukturni projekti koji bi trebali poboljšati život u mjesnim zajednicama van grada. Općinsko vijeće danas je uz ovo podržalo…\nUSKBosanski Petrovac, budžet


HomePolitikaKfor ostaje koliko je potrebno, dobra saradnja s Vojskom Srbije\nZamenik pomoćnika generalnog sekretara NATO za politička pitanja i bezbednosnu politiku Havijer Kolomina izjavio je danas za Tanjug da Severnoatlantska alijansa ostaje posvećena stabilnosti u regionu i stabilnosti na KiM posredstvom misije Kfora, i mandatu uspostavljenom Rezolucijom 1244 SB UN, kao i da sa Vojskom Srbije imaju odličnu saradnju.\nKao destabilišuće faktore u regionu vidi političke tenzije, političku polarizaciju, zastoj u reformama i nacionalističku retoriku, ali uticaj nekih spoljnih aktera na zapadni Balkan.\n„Sve u svemu, postoje brige. Uticaj nekih spoljnih aktera je još jedna stvar koja nas brine”, rekao je on i dodao da bi obavestio kolege u Beogradu i BiH da je potrebno i neophodno da budu što je više moguće konstruktivni u naporima da se ublaže trenutne tenzije, rekao je Kolomina u intervjuu za TV Tanjug.\nImajući u vidu postojeći trend smanjenja vojnih misija širom sveta, Kolomina, upitan da li se nešto slično planira za Kfor odgovara odrično i dodaje da je brojno stanje misije čak malo i povećano.\n„Misija Kfor je od presudnog značaja, to je naša najdugotrajnija misija, još od 1999, i ostajemo posvećeni njoj. Ministri su vrlo jasno rekli da je to misija koja se zasniva na uslovima, a ne na unapred definisanim rokovima. Ostaćemo tamo koliko god je potrebno”, naveo je on.\nKomentarišući činjenicu da je London imenovao svog specijanog izaslanika za ZB, a na pitanje da li situacija na Balkanu zaista zahteva angažovanje sprecijalnih predstavnika, kaže da misli da to samo ukazuje na interesovanje NATO-a za region, koji je od strateškog značaja za Evropu, NATO i mnoge članice NATO-a.\n„Upoznao sam Stjuarta Piča i verujem da će u skladu sa dodeljenom ulogom, u nacionalnom svojstvu, raditi dobar posao”, rekao je on.\nNa pitanje zašto Kfor dopušta naoružavanje i učestvovanje Kosovskih bezbednosnih snaga (KBS) u bojnim vežbama kada je i sam generalni sekretar NATO rekao da Alijans sarađuje sa KBS samo u originalnom mandatu, rekao je da je stav oko toga jasan.\n„Što se tiče KBS, bili smo vrlo jasni. Nastavićemo da sarađujemo sa KBS u njihovom prvobitnom mandatu. Pošto su oni odlučili da promene taj mandat, mi smo odlučili da ponovo preispitamo tu saradnju, i ti razgovori su u toku. Od početka smo bili jasni po tom pitanju, od trenutka kad su doneli odluku koju mi kao organizacija nismo podržali”, rekao je on.\nZvaničnik misije ponavlja da je NATO veoma posvećen regionu, za koji smatra da je strateški značajan, što je, kako je dodao, potvrdio i nedavni sastanak ministara spoljnih poslova članica NATO u Rigi na kojem je, pored 30 članica NATO, učestvovalo i nekoliko bitnih partnera, poput Finske i Švedske, kao i visoki predstavnik Evropske unije za spoljnu politiku i bezbednost Žozep Borelj.\n“Svi smo na tom sastanku prepoznali da se tokom prethodne dve decenije situacija značajno poboljšala, ali i da istovremeno postoji mnogo razloga za brigu”, rekao je on.\nPored toga, dodao je, svi ministri su vrlo jasno ocenili da postoji potreba da ostanemo u potpunosti posvećeni regionu kroz mnoge kanale – Kfor, saradnju sa EU, podršku dijalogu Beograda i Prištine pod okriljem EU, i naravno kroz političku i praktičnu saradnju putem Vojne kancelarije za vezu u Srbiji i Štaba u Sarajevu.\n“Kao što znate, Kfor je igrao veoma važnu ulogu u sporazumu koji su nedavno postigli Beograd i Priština tokom krize u oktobru. Takođe smo igrali važnu ulogu na političkom nivou“, rekao je Kolomina i naglasio da je generalni sekretar Jens Stoltenberg „nekoliko puta pričao sa predsednikom Vučićem i gospodinom Kurtijem”, kao i da je NATO sarađivao sa EU, sa specijalnim predstavnikom Lajčakom.\nSrbija, dodao je, veoma aktivno doprinosi misijama UN i EU, što govori o volji državnih organa Srbije da imaju ulogu u stabilnosti širom sveta.\nKolomina, na pitanje da li NATO planira neke mere ili poteze imajući u vidu stav o situaciji na zapadnom Balkanu, podseća da su započeli proces pod imenom NATO 2030, u okviru koga je doneto nekoliko odluka od kojih su mnoge imale za cilj produbljivanje i jačanje saradnje sa partnerima Alijanse.\nNaglasio da je to i deo njegove misije ovde – unapređenje nivoa političkog angažovanja, povećanje političkog prisustva NATO u ovom regionu, kao i pružanje podrške stabilnijem zapadnom Balkanu kroz mnoge kanale, ali naročito kroz saradnju sa EU.


Ne oklijevati sa daljim potezima oko tužilačkih zakona\nVeć je dovoljno prošlo vremena da bi se sumirale činjenice i ocjene nakon mišljenja Venecijanske komisije kao stručno-savjetodavnog tijela.\nDovoljno je bilo određene nespretnosti i konfuzije, pokrivene navodno saradnjom vlade i dijelova parlamentarne većine što je s jedne strane dovela do nezadovoljavajućeg rezultata i s druge strane zamaglila odogvornost za nastali bilans.\nSve treba sagledavati i u određenoj statičnosti, pa i u deficitu reformskih inicijativa vlade, što je iskorišćeno za različite oblike kontraofanzive poraženih snaga, i to ne samo propagandnog karaktere već sada izgleda i u formama uličnih para formacija.\nDa se ne bi, umjesto rješavanja i dalje trčalo za problemima neophodno je da vlada već sledećih dana zauzme stavove o tome što dalje sa tužilačkim zakonima.\nSve to učiniti na bazi ubjedljivih stručno-političkih argumenata, ali i dijaloga sa Evropskom unijom koji neće biti puko pruzimanje mišljenja Brisela već prije svega ozbiljno, argumentovano, državno dostojanstveno prezentovanje reformskih inicijativa.\nUz podsjećanje da se radi o zajednički proklamovanom cilju Podgorice i Brisela, a to su usvajanje evropskih standarda, primarno ispoljenim u ovom trenutku mjerljivim rezultatima u borbi protiv kriminala i korupcije.\nZato očekujem da vlada hitno formuliše svoje stavove i dalje korake, uz konkretne predloge pokrenutih zakona, sve na osnovu već izrečenog u domaćoj i međunarodnoj stručnoj javnosti gdje je bilo i podrške i određenih rezervi prema djelovima prethodnih varijanti.\nTakođe je potrebno da vlada, na bazi principa funkcionisanja političko-ustavnog sistema, što prije dostavi skupštini svoja stanovištva, poželjno i predlog zakona, da bi parlamentarna većina mogla ostvariti svoju kontrolno – zakonodavnu i javnu političku funkciju.\nPrevious Article Može se voditi evropska politika i uz čuvanje ekonomskih interesa\nNext Article Pobjeda opozicije u Nikšiću potvrđuje nezaustavljiv trend promjena u zemlji\nMiodrag Lekić\tVlada Crne Gore\tTužilački zakoni\tVenecijanska komisija


REKORDNA PRODAJA KARATA ZA MUNDIJAL: Nakon druge faze prodato više od MILION\nAutor: Glas javnosti/Kurir 23.06.2022. u 07:25\nBroj prodatih ulaznica za fudbalsko Svetsko prvenstvo u Kataru nakon druge faze prodaje iznosi 1,2 miliona, saopštio je danas generalni sekretar organizacionog odbora Hasan Al-Tavadi.\n"Mislim da je potražnja rekordno visoka. Ljudi kupuju i raduju se dolasku", rekao je Al-Tavadi na Katarskom ekonomskom forumu u Dohi.\n"Pokušavamo da stvorimo okruženje u kojem ekonomija ima koristi, ali da to bude pristupačno i dostupno navijačima, što nije uvek lako izbalansirati", dodao je on.\n"Naš problem dolazi od lošeg predstavljanja činjenica i onoga što govori stanje na terenu", rekao je on.\nDostupno je još nešto više od tri miliona ulaznica (dva miliona u prodaji i milion rezervisan za Medjunarodnu fudbalsku federaciju i njene sponzore).\nfudbalprodajakatarulaznicesvetsko prvenstvo 2022.


Turci ne odustaju od OI 2020. - Sportske.net\nGul je to rekao obraćajući se inspektorima Međunarodnog olimpijskog komiteta (MOK) koji su danas započeli četvorodnevnu posetu Istanbulu, gde će proceniti mogućnosti Istanbula da organizuje Igre.\nInspektori su već obišli druga dva kandidata, Tokio i Madrid.\nTurska se u svojoj kandidaturi oslanja na jaku ekonomiju, a izmedju ostalog, obećala je izgradnju modernih sportskih borilišta i aerodroma.\n"Imamo istoriju ispunjavanja obećanja, a i kada sve oči sveta budu gledale u Tursku, ispunićemo naše obaveze. Nadam se da ćete zapamtiti ove reči: turska vlada i premijer (Redžep Tajip) Erdogan lično, potpuno su posvećeni kandidaturi Istanbula i ispunjavanju obećanja iz kandidature", rekao je Gul.\nIstanbul je za izgradnju infrastrukture odredio budžet od 19,2 milijarde dolara, dok je Tokio odredio 4,9 milijardi, a Madrid 1,9 milijardi dolara.\nIstanbul se prethodno četiri puta bezuspešno kandidovao za dobijanje Igara, 2000, 2004, 2008 i 2012. godine.\n"Vreme je za Tursku. Spremni smo kao nikada pre i nadam se da ćete to videti narednih dana", rekao je Gul predstavnicima MOK-a.\nMOK će tajnim glasanjem na generalnoj skupštini te organizacije 7. septembra u Buenos Ajresu izabrati domaćina Olimpijskih igara 2020. godine.


Srbiji prete temperaturni ekstremi | Skandalozno\nSrbiji prete temperaturni ekstremi: Smrzavaćemo se na minus 40, ali i kuvati na plus 50 stepeni\nInače, u februaru 2012. godine ciklon Gabor doneo je velike snežne padavine, pa je čak 27 opština proglasilo vanredno stanje. Temperature vazduha čitavog meseca nisu prelazile nulu, a istog meseca izmerene su i najniže temperature u gradovima Srbije, kada je u Sjenici izmereno minus 39 stepeni, a u Novom Sadu i Negotinu temperatura je pala do 27 podeoka ispod nule.\n“Hladniji ekstremi su mogući više u pogledu intenziteta, s obzirom da su u poslednje vreme zime značajno toplije“, rekao je Đurđević.\n“Kod nas je verovatniji scenario poput onog u Australiji“, upozorava klimatolog Đurđević.\nBudite prvi sa komentarom na članku "Srbiji prete temperaturni ekstremi: Smrzavaćemo se na minus 40, ali i kuvati na plus 50 stepeni"


Dva najposećenija srpska grada privlače nove turiste | Najnovije vesti - Srbija danas\n12.04.2014. • 15:56 Tanjug\nDva najposećenija srpska grada privlače nove turiste\nTurističke organizacije Novog Sada i Beograda potpisale su protokol o saradnju, koji predviđa zajednički rad na promociji turističke ponude dva grada.\nProtokol su potpisali direktor Turističke organizacije Novog Sada (TONS) Branislav Knežević i Turističke organizacije Beograda (TOB) Miodrag Popović, koji su zajednički poručili da je time samo ozvaničena njihova dugogodišnja uspešna saradnja.\nProtokol je juče potpisan na štandu TONS na 47. međunarodnom sajmu turizma koji se do 14. aprila održava na Novosadskom sajmu.\n"Devizni priliv koji je Novi Sad ostvario od turizma u 2013. godini je 90 miliona dolara, a tako dobrom rezultatu puno su doprineli i mediji", rekao je Knežević.\nOn je dodao da je TONS tokom prošle godine ugostila više od 200 medija iz zemlje i inostanstva i da je tokom te godine objavljeno više od hiljadu vesti i informacija vezanih za turizam i turističku ponudu Novog Sada.\nPredsednik TOB Miodrag Popović kazao je da ove dve organizacije u predstojećoj letnjoj sezoni pokušati da sinhronizuju manifestacije kako bi programi bili komparativni, a sa ciljem zajedničkog privlačenja što većeg broja gostiju.\nOn je naglasio da je ova godina i za Novi Sad i za Beograd godina turizma.\nIz TONS-a je najavljeno da će za sve učesnike sajma turizma biti upriličeno razgledanje Novog Sada koje je organizovano u saradnji sa "GSP travelom"- turističkom agencijom Gradskog saobraćajnog preduzeća Novi Sad.\nTagovi: Turističke organizacije Novog Sada i Beograda


U savremenoj praksi strateškog menadžmenta upravljanje vrednošću postaje jedna od okosnica donošenja najvažnijih odluka u kompanijama. Evaluacija imovine I kapitala postaje stalni proces koji pomaže najvišem rukovodsvtu da donosi najvažnije odluke. U našoj zemlji, kao I ostalim zemljama u traniziciji, procena kapitala preduzeća se vrši pre svega za potrebe privatizacije.\nU prreduzećima se ažurno vodi evidencija o svim poslovnim procesima i tokovima, imovini i obavezama. Međutim, u periodu iza nas, u nestabilnim tržišnim uslovima i inflaciji, imovina i izvori finansiranja preduzeća nerealno su vrednovani primenom propisanih obračunskih postupaka (amortizacije i revalorizacije), koji nisu najbolji reprezent realnih tržišnih i ekonomskih kretanja. Usled napred navedenog došlo je do depresijacije jednih i apresijacije drugih imovinskih i finansijskih kategorija, nerealnog vrednovanja i uopšte „iskrivljenje slike• o stanju imovine i izvora finansiranja privrednih subjekata.\nUkratko, procena vrednosti kapitala sprovodi se u cilju:\nodređivanje osnovne vrednosti i raspona vrednosti kapitala za potrebe aukcijske prodaje kapitala u postupku privatizacije,\npripreme za dokapitalizaciju odnosno povećanje osnovnog kapitala;\nstatusnih promena odnosno spajanja, pripajanja ili deljenja I odvajanja;\nutvrđivajne prodajne cene u prodaji pravnih lica u stečajnim postupcima, I slično.\nAgencija Olimpija je izvršila procene kapitala više desetina preduzeća u predhodnih 12 godina, a za sve navedene svrhe.\nMETODE PROCENE KAPITALA\nPri donošenju odluke o primeni metoda procene, procenjivač ima u vidu pre svega svrhu procene i opredeljuje se za neke od velikog broja raspoloživih metoda. Generalno, one bi se mogle svrstati u prinosne i tržišne.\nPrinosne metode u principu na neposredan način vrednuju preduzeće, tako što ocenjuju zarađivačku sposobnost raspoložive kombinacije proizvodnih resursa - opreme, objekata, zaliha, finansijske imovine, radne snage, organizacije, menadžmenta odnosno upravljačke veštine.\nTržišne metode, međutim, vrednuju pojedinačne elemente dekomponovane strukture privrednog subjekta, i utvrđuju vrednost sabiranjem tih veličina (od kojih su obaveze sa negativnim predznakom).\nU postupku procene kapitala primenjuju se različite metode, od koji su najčešće:\nMetoda neto imovine (NI);\nMetoda likvidacione vrednosti (LV); i\nPrinosna metoda diskontovanih novčanih tokova (DNT).\nProcena vrednosti kapitala je kompleksan postupak proučavanja, ispitivanja, analiziranja i vrednovanja mnoštva faktora koji utiču na vrednost preduzeća. Izbor metoda koji će se primeniti u proceni kapitala svakog konkretnog preduzeća zavisi pre svega od svrhe za koji ta procena služi.\nVrednost preduzeća određuje imovina kojom preduzeće raspolaže, obim i kvalitet izvršenih investicija, dostignuti stepen razvoja (tehnologije), postignuti poslovni rezultati, pozicioniranost na tržištu, kadrovi i menadžment. Na vrednost kapitala takođe utiču i budući razvojni planovi, predvidiva poslovna aktivnost i rezultati koji se od nje očekuju. Zato tržišna vrednost pojedinačnih delova imovine ne može biti jedina mera za formiranje vrednosti preduzeća.\nKombinovanje više metoda, koje po pravilu daju različite rezultate, omogućava da predložena vrednost kapitala odrazi istovremeno vrednosti dobijene sa različitih tačaka posmatranja. Ukrštanje rezultata dobijenih po različitim metodama takođe u izvesnoj meri relativizuje neizbežnu subjektivnost procenitelja.


Pogledajte kako će pun mjesec u septembru uticati na vaš ljubavni život narednih nedelja – Volim Podgoricu\nHome / ŽIVOT + / Horoskop / Pogledajte kako će pun mjesec u septembru uticati na vaš ljubavni život narednih nedelja\nPogledajte kako će pun mjesec u septembru uticati na vaš ljubavni život narednih nedelja\nSeptembarski pun mjesec u Djevici je savršeno vrijeme za pronalazak unutrašnjeg mira kroz baštovanstvo i šetnje. Lijepo osvijetljeni pun mjesec dolazi sledeće nedelje u noći, u utorak 25. septembra, samo dva dana nakon jesenje ravnodnevnice.\nOvaj pun mjesec, ponekad poznat kao “Harvest Full Moon” je deseta ovogodišnja mjesečeva mjena. Barbara Goldsmit, astrolog, kaže da je priprema za ovu mjenu počela još 9. septembra.\nOna kaže da ova mjesečeva mjena utiče na svaki horoskopski znak tako što pomaže da se regulišu svi aspekti života koji se odnose na zdravlje, rad i dnevne rutine. Ako vjerujete u moć punog mjeseca, sada bi mogao biti pravi trenutak da se malo povučete i opustite.\nSeptembarski pun mjesec u Djevici je savršeno vreme za pronalazak unutrašnjeg mira Foto: Pixabay.com\nMnogi od vas će osetiti olakšanje sada kada su Merkur i Mars direktni Foto: Pixabay.com\nPostoji srećan aspekt u zemljanim znakovima, dajući vam priliku da svoje snove pretvorite u stvarnost Foto: Pixabay.com\nGoldsmit je predložila da “spalite” bilo kakav višak energije kroz intenzivnu vežbu ili “bacanje planeta unaokolo”.


U istoriji međusobnih susreta svega jednom "došli" 3+ - Sportske novosti\nNaslovna H2H U istoriji međusobnih susreta svega jednom “došli” 3+\nDeportivo Paraguayo i Lugano obeležiće 19. kolo argentinske Primere D Metropolitane susretom koji će se odigrati večeras od 21 čas po našem vremenu. Domaćini su na 12. poziciji (liga broji 16 ekipa), dok su gosti na poslednjoj poziciji. Prosečan broj golova po utakmici Deportivo Paraguayo-a je 1,7 po meču, a prosečan broj golova po utakmici Lugano-a je 1,6 po utakmici. Dakle, da su ove dve ekipe neefikasne najbolje nam svedoči ovaj podatak, kao i podatak da smo na 7 od ukupnih 8 međusobnih susreta mogli da naplatimo tip 0-2.\nAko su vam trenutna forma obe ekipe u ligi kao i statistički niz dovoljni da tipujete 0-2, mi vam želimo puno sreće, u danu koji je vrlo loš za ljubitelje sportske kladionice i fudbala. Mi se, kao i do sada, trudimo da izvučemo maksimum iz svakog dana!\n19.09.16 PD Lugano Deportivo Paraguayo 1 : 1\n27.02.16 PD Lugano Deportivo Paraguayo 1 : 0\n29.09.15 PD Lugano Deportivo Paraguayo 1 : 2\n08.06.15 PD Deportivo Paraguayo Lugano 1 : 1\n02.03.14 PD Lugano Deportivo Paraguayo 1 : 1\n14.09.13 PD Deportivo Paraguayo Lugano 0 : 2\n04.05.13 PD Lugano Deportivo Paraguayo 2 : 0\n11.11.12 PD Deportivo Paraguayo Lugano 1 : 0\nPrethodni tekstIslanđani obožavaju golove!\nSledeći tekstU prvom poluvremenu golova ne manjka!


Hakerski napad/ilustracija, Foto: Profimedia\nU Nišu i okolini ove hakere, starosti od 25 do 35 godina, već slave kao moderne "Robin Hudove".\nObjavljeno: 25.09.2020. 07:53h\nOni su, objašnjava sagovornik, tokom izvršenja navodnih krivičnih dela boravili u Srbiji, tako da im i po tom osnovu treba suditi ovde, bez obzira na to što su delovali preko Interneta. Petrović dodaje da su prvobitno morali da traže odlaganje saslušanja njihovih klijenata, koje je bilo zakazano za 22. septembar jer nisu imali vremena da se pripreme s obzirom na to da je materijal koji je stigao iz SAD sadržao 50 stranica.\nOni našu zemlju nisu oštetili ni za cent, a to što je neko bio alav da se obogati u virtuelnom svetu, to je bio njegov rizik. Tome smo izloženi svi, čak i kada preko Interneta naručujemo odeću ili mobilne telefone - kaže Nišlija upućen u ove prilike.On dodaje da će jedanaestoro osumnjičenih najverovatnije biti izručeno Americi, jer se naša država na to obavezala.


Paketi sa školskim priborom i za prvake u Kostolcu • Poportal\n12/09/2020 12/09/2020 P.Radovanović0\nPovodom početka nove školske godine predsednik Gradske opštine Kostolac, Serdžo Krstanoski, zamenik predsednika Darko Grubetić i članovi kostolačkog Veća Marijana Božić, Milica Jović, Srđan Radovanović i Bajram Morina posetili su Osnovnu školu ,,Jovan Cvijić“\ni tom prilikom uručili najmlađim učenicima poklon pakete sa školskim priborom, koje je obezbedio Grad Požarevac.\nPredstavnici lokalne samouprave obradovali su više od 150 đaka prvaka, kako u kostolačkoj centralnoj školi u 5 odeljenja, tako i u izdvojenim odeljenjima u selu Petka, Ostrovo, Klenovnik i Selo Kostolac.\nOvom prilikom predsednik Krstanoski poželeo je učenicima, učiteljima, nastavnicima i svim ostalim radnicima škole, srećan i uspešan početak školske godine, a posebne čestitke uputio je najmlađim učenicima, poželevši da im novo poglavlje koje otvaraju bude lepo i veselo životno iskustvo.\nKrstanoski je dalje istakao da je zahvaljujući Gradu Požarevcu preko Kancelarije za upravljanje javnim ulaganjima pre tri godine obezbeđeno preko 97 miliona dinara za rekonstrukciju škole, čime su obezbeđeni dobri uslovi sa kvalitetnim boravkom u njoj.\nPredsednik je takođe poručio mališanima da nose maske, peru ruke, jer tako čuvaju svoje zdravlje, ali i zdravlje svojih drugara. Budući da se ova školska godina razlikuje od prethodnih, obzirom na epidemiološku situaciju izazvanu korona virusom, pored vaspitanja i obrazovanja, na prvom mestu je i zdravlje.\nDirektorka Osnovne škole „Jovan Cvijić“, Marina Mitrović, zahvalila se Gradu Požarevcu i Gradskoj opštini Kostolac na poklon paketima sa školskim priborom, koji su uručeni svim prvacima sa područja kostolačke opštine i dodala da je ovaj mali znak pažnje izmamio velike osmehe na licima mališana.\nAutor: GO Kostolac/Poportal


Grabar Kitarović ocijenila NATO samit uspješnim - CdM\nGrabar Kitarović ocijenila NATO samit uspješnim\nHrvatska predsjednica Kolinda Grabar Kitarović ocijenila je da je samit NATO-a bio vrlo uspješan.\nDodala je i da je “povremeno bilo vrlo napeto” zbog insistiranja predsjednika SAD Donalda Trampa da se ubrza povećanje izdvajanja za odbranu.\nOna je izrazila zadovoljstvo što se NATO konačno fokusirao i na svoje južno krilo, a ne samo na istok, jer s juga dolaze mnoge prijetnje, poput dolaska terorista i radikalnih grupa koje bi radikalizovala naša društva u bilo kojem pravcu, prenosi Hina.\n“Zato je važno širenje NATO-a, Makedonija je konačno dobila pozivnicu i želimo da se postupak njenog pristupanja završi što prije”, rekla je Grabar Kitarović, dodajući da je razočarana što ponovo nije aktiviran Akcijski plan za Bosnu i Hercegovinu.\nOna je rekla da je Trampov zahtjev da članica izdvajaju četiri odsto BDP za odbranu bilo iznenađenje jer postoji dogovor o dva odsto do 2024. godine.\nNavela je i da je razgovarala i s njemačkom kancelarkom Angelom Merkel, ali više o regionalnim pitanjima, posebno o stanju u BiH i izborima koji se ove jeseni tamo održavaju, kao i o odnosima Hrvatske i Srbije.\nGrabar Kitarović je dodala da je u vezi s pitanjem migracija potrebno strpljenje, da bi to čak moglo postati i egzistencijalno pitanje Evropske unije ukoliko dođe do daljeg razdora.\nTagoviKolinda Grabar Kitarević NATO samit


RTS\t12.10.2017 21:51\nPod geslom "Ogledalo – odraz Srbije u rasejanju", nezavisni mesečnik Srba u Sjedinjenim Američkim Državama beleži još jednu godinu bliže punoletstvu. Rukovodstvo lista poziva sve saradnike, prijatelje i ostale goste da u nedelju 15. oktobra uveličaju slavlje.\nPrvi broj Ogledala (Serbian Mirror) izašao je 2. oktobra 2001. godine, a sada se već čita 170. izdanje, štampano u 18.000 primeraka.\n"Tokom šesnaest leta, ovo čikaško glasilo je organizovalo mnoge manifestacije, vredne i korisne za naše iseljenike i maticu", kaže osnivač i glavni i odgovorni urednik Slavica Petrović najavljujući svečano obeležavanje godišnjice prigodnim programom i lepim druženjem.\nOna podseća i da u poslednjih pet godina Ogledalo promoviše srpsku istoriju, tradiciju i kulturu kroz filmski festival, koji su mnogi proglasili najvećim srpskim kulturnim događajem u Americi.\nRođendanska proslava je zakazana za 15. oktobar od 18 sati po lokalnom vremenu u restoranu Tuscano's, uz tamburaše, pevačice etno-ansambla Soko i glumce Srpsko-američkog pozorišta Mira Sremčević.\nOvogodišnja slavljenička krilatica je Odraz Srbije u rasejanju, a njen autor je novinar i publicista Ivan Kalauzović Ivanus koji je upotrebljava dok prelistava stranice Ogledala na talasima Radio Beograda.\n"Apelujemo na one koji imaju mogućnosti da nas podrže, moralno i finansijski, kako bismo svi zajedno udruženom voljom i snagom ojačali našu zajednicu i osigurali joj dalji opstanak na američkom kontinentu", naglašava Slavica Petrović.


Misterija Đokićevih ključeva od stana i menjačnice: Tročlana porodica prvo ubijena, pa opljačkana?\nZoran Vitković, koji zastupa rodbinu ubijene porodice, kaže da njihovih ključeva nema, a da niko drugi nije mogao da ih uzme osim onog ko je Đokiće lišio života\nKljučevi od stana i menjačnice Gorana Đokića iz Aleksinca, koji je zajedno sa suprugom Gordanom i ćerkom Lidijom svirepo ubijen u noći između 26. i 27. septembra u ataru sela Moravac, do danas nisu pronađeni pa se sumnja da ih je nakon zločina uzeo Goran Džonić.\nPretpostavlja se da je nakon zločina pretresao mrtvu porodicu ne samo da bi ih opljačkao, već i da bi se domogao ključeva kako bi iz njihovog stana i menjačnice uzeo još novca. Da li je tu nameru sproveo ili je čekao pogodan trenutak da to učini nije pouzdano utvrđeno, jer istraga ubistva nije pronašla dokaze ni za jedno ni za drugo. Zoran Vitković, koji zastupa rodbinu ubijene porodice, kaže da njihovih ključeva nema, a da niko drugi nije mogao da ih uzme osim onog ko je Đokiće lišio života.\n- Svako od Đokića imao je svoje ključeve od stana, kako nisu pronađeni jasno je da je mogao da ih uzme samo Goran Džonić. Nakon što je tela izvadio iz automobila, pre nego što ih je spalio, uzeo je sve ih njihovih tašni i džepova pa i ključeve. To je sasvim jasno jer tokom spaljivanja tela njegovih žrtava, oni nisu mogli da izgore. Šta je sa njima uradio zna sam on, da li ih je bacio, sakrio ili ih je na neki način uništio. Sve to ukazuje da je nameravao da ode u njihov stan i menjačnicu da bi uzeo još novca, iako je već nakon ubistva iz gepeka ukrao sav Đokićev novac. Da li je tu nameru sproveo, to ne možemo da znamo, istraga to nije mogla da dokaže, moguće je da je i odustao od te ideje jer se bojao da će biti primećen – objašnjava Vitković.\nKomentarišući dosadašnji tok istrage, punomoćnik oštećenih kaže da veruje da će optužnica za nezapamćeni zločin uskoro biti podignuta.\nKako je sve lagao Džonić: Reči koje je uputio supruzi uoči ubistva Đokića bile okidač za sumnju!\nMilana Džonića sačekale majka supruga i dve ćerke: Vatrogasac pušten iz pritvora, brani se sa slobode! (VIDEO)\n"Advokat mi je javio lepe vesti, idem po svoje dete": Džonićeva supruga presrećna što joj sin izlazi iz pritvora\n- Prema mojim saznanjima, još se čeka da se izvrši pregled telefona supruge Gorana Džonića, mislim da su u pitanju dva aparata, nakon čega očekujem da dođe do optuženja. S obzirom na dosadašnji tok istrage, verujem da će kao jedini izvršilac biti optužen Goran Džonić. Stvari bi mogle da se promene samo ako se u međuvremenu pojavi neki dokaz ili se to desi u toku sudskog postupka. Lično sam očekivao da će u jednom trenutku Džonić priznati delo, da će otvoriti dušu i kazati šta se dogodilo te noći i konačno zašto je to uradio. Ovo iz razloga što svi dokazi otpočetka ukazuju isključivo na njega. Međutim, umesto da postupi kao čovek, na sve načine je pokušavao da sebe opravda ne libeći se da umeša i svoje sinove i braću Milošević. Teško je utvrditi i zbog čega je to uradio, da li je u pitanju bila ljubomora, zavist, pakost, pohlepa... Svakako da se ovim poslednjim rukovodio jer je dokazano da je više puta pozajmljivao novac od Đokića, što je potvrdila i majka žrtve. Sa druge strane, ispoljio je potpunu nezahvalnost u odnosu na blagodarnost Đokića koji mu je stalno pomagao tim pozajmicama - kaže Vitković.\nKomentarišući činjenicu da Džonić nije pokazao milost ni prema dvadesetpetogodišnjoj bratanici Lidiji, Vitković objašnjava da sve ukazuje da je bio spreman da se obračuna sa svakim ko se nađe na putu njegovoj nameri da opljačka brata.\n- Verovatno je došao u situaciju da više nije mogao da odustane, te da je bio spreman da likvidira svakog ko bi mogao da ga otkrije. Možda je verovao da Lidija neće biti sa roditeljima ali se nije predomislio ni kada je zatekao u kolima. To pokazuje njegovu nemilosrdnost, nameru da ide do kraja i da na najzverskiji način satre jednu porodicu koja mu je umnogome pomogla – nastavlja Vitković.\nNe isključe mogućnost da se nikada neće saznati šta se desilo te tragične noći s obzirom na to da Džonić ne pokazuje ni zrnce kajanja. - Način izvršenja a posebno kojim su redosledom ubijani članovi porodice Đokić na osnovu materijalnih tragova, nije bilo moguće utvrditi jer su sve tri žrtve kao i njihovo vozilo, spaljeni.\n- Pretpostavlja se da je najpre ubio Gorana jer mu je on bio najveća opasnost, ali šta se zaista desilo, to samo on zna. Tragovi krvi, koji bi mogli da ukažu na redosled ubistava su spaljeni, ono što je jedino izvesno je da su ubijeni jedno za drugim – zaključuje Vitković.\nGoran Džonić ubistvo porodica Đokić Aleksinac Moravac


KS /Novi protesti u Sarajevu zakazani za 6. decembar / Radio Sarajevo\n03. 12. 2021. u 14:03:00 Radiosarajevo.ba\nMinistarstvo saobraćaja Kantona Sarajevo dalo je saglasnost Samostalnom sindikatu radnika kompanije "Binas" iz Bugojna za privremenu izmjenu režima saobraćaja u ponedjeljak, 06. decembra ove godine u vremenu od 12:00 do 13:30 sati na dijelu saobraćajnice u ulici Hamdije Ćemerlića.\nTačnije, ova izmjena će se odnositi na krajnju saobraćajnu traku koja se prostire neposredno uz zgradu Vlade Federacije BiH, i to u skladu sa procjenom pripadnika MUP-a KS, zbog održavanja mirnih protesta.\nPrivremena izmjena režima saobraćaja sastoji se od potpune obustave motornog saobraćaja na dijelu kolovoza na kojima službenici MUP-a KS procjene da je to važno za sigurnost učesnika ovih protesta.\nNakon utvrđenog vremenskog termina, odnosno prolaska kolone, MUP će uspostaviti redovni režim saobraćaja.\nRadi funkcionalnog i sigurnog odvijanja saobraćaja, organizator protesta dužan je osigurati prisustvo nadležne policijske uprave koja će vršiti upozorenja i usmjerenja saobraćaja, te osigurati siguran prolaz pješaka i njihovu zaštitu.\nIstekom razloga za privremenu obustavu saobraćaja organizator je dužan ukloniti eventualne prepreke na saobraćajnicama i dovesti je u prethodno stanje. Na kolovoznim površinama, odnosno na trasi kretanja kolone, zabranjeno je iscrtavanje horizontalnih oznaka.\nRadi organizovanja i ovih protesta potrebno je prethodno dobiti saglasnost MUP-a Kantona Sarajevo, u kojoj će biti definirani ostali uslovi za njihovo održavanje.\nTagovi: Sarajevo protesti Kanton Sarajevo\n! / Radnici Zraka protestuju: "Vlado FBiH - snosite dio odgovornosti za brutalnu pljačku"\nUpozorenje / Blokirana cesta M-17: Medicinari u Konjicu izašli na proteste\n... / Vulin o protestima u Srbiji: Policija će morati da primijeni nasilje


Koncert ansambla Beogradski barok, 27. septembra\nNaslovna » Izlasci » Muzika » Klasika » Koncert ansambla Beogradski barok, 27. septembra\nNeko drugi 25. septembar 2015. Klasika Postavite komentar\nU Kući kralja Petra u nedelju, 27. septembra od 20.00 ansambl Beogradski barok održaće četvrti koncert iz ciklusa „Kućni koncerti“.\nNa programu pod nazivom „Studija dobrog ukusa u umetnosti muzike“ biće izvedene kompozicije Frančeska Đeminijanija na replikama istorijskih instrumenata. Vokalni solisti su Dragana Popović i Marko Živković. Ulaz je slobodan.\nČuveni italijanski violinista, kompozitor i pedagog Frančesko Đeminijani delovao je najveći deo svog života u Ujedinjenom kraljevstvu, i pored Georga Fridriha Hendla, jedan je od najzaslužnijih umetnika Britanije tog doba.\nInspirisan narodnim stvaralštvom svoje nove domovine, on istovremeno gaji lokalnu tradiciju i nadahnjuje je stilom italijanskog visokog baroka koji je do tog vremena gotovo već postao standard u celoj Evropi. Tokom koncerta će biti čitani delovi Đeminijanijeve studije, čime Beogradski barok nastoji da potencira podjednak značaj kompozitorove pisane reči i muzike.\nTakođe, ansambl time dalje razvija ideju da u manje formalnoj atmosferi koncerta približi publiku muzici, umetnicima i prefinjenom zvuku baroknih instrumenata koji su prava retkost u našoj sredini.\nNa replikama autentičnih instrumenata\nAnsambl je radio sa mnogim renomiranim muzičarima iz oblasti rane muzike i uspešno je nastupao na brojnim koncertima i festivalima u zemlji i inostranstvu.\nRealizaciju koncerta podržao je Sekretarijat za kulturu. (Beoinfo)\nTagovibarok beogradski barok kuća kralja petra I\nPrethodni Šezdeseti Sajam knjiga od 25. oktobra do 1. novembra\nSledeći Izložba „Lica Sofije“ na Kalemegdanu


Lani zbog pandemije prikupljeno 15 odsto manje doza krvi - Glas Srpske\nSrna 11.05.2021 15:34\nBANjALUKA- Direktor Zavoda za transfizijsku medicinu Republike Srpske Gordana Guzijan izjavila je danas da je prošle godine zbog pandemije virusa korona bilo za 15 odsto manje prikupljenih doza krvi, ali da su ispoštovane sve potrebe pacijenata, zbog smanjenih operativnih programa i manje pacijenata kojima je trebala krv.\n„Kada je prošle godine proglašeno stanje pandemije virusa korona u početku, u martu i aprilu, došlo je do zastoja u radu svih naših službi. Bile su otkazane sve za taj period zakazane akcije, ali, sa druge strane, u bolnicama su bile smanjene potrebe za dozama krvi“, rekla je Guzijanova novinarima tokom okruglog stola „Unapređenje programa dobrovoljnog davalaštva krvi“ u Banjaluci.\n„Naš rad se odnosio na poštovanje datih higijensko-epidemioloških mjera i u tom smislu smo u hodu uvodili te mjere i uspjeli da posao vratimo u nekakvu normalu“, navela je Guzijanova.\nOna je, uz konstataciju da je dio stanovništva prebolio virus korona, a dio se vakciniše, rekla da, prema preporukama, lice može dobrovoljno da da krv 28 dana nakon revakcinacije ili 28 dana nakon preležanog kovida 19 sa blažim simptomima.\n„Smanjen je broj organizovanja tih akcija zbog poštovanja epidemioloških mjera i došlo je do situacije da je stanovništvo obolijevalo od virusa korona. Uprkos takvim teškoćama trudimo se da organizujemo te akcije“, rekla je Kovačeva.\nOna je naglasila da je, i pored tih objektivnih uslova, uspješno nivelisan broj davalaca u prosjeku koji je bio zadnjih godina, jer je u određenim lokalnim zajednicama bilo izuzetno dobro organizovanje dobrovoljnog davanja krvi.


Nemački „Vorwerk Autotec“ stiže u Preljinu › Made-in-Germany.rs\nNemački proizvođač rezervnih delova za autoindustriju „Vorwerk Autotec“ najavljuje da će na oko 6 hektara u industrijskoj zoni u Preljini izgraditi fabriku u kojoj će posla biti za oko 1.000 radnika.\n– Nemački investitor je odlučio da u privrednoj zoni u Preljini investira nešto manje od 50 miliona eura. Planirano je da kompanija u narednih šest godina razvije proizvodnju na 65.000 kvadratnih metara zatvorenog fabričkog prostora, a samo u ovoj godini će izgraditi objekte na preko 40.000 kvadrata – istakao je gradonačelnik Čačka Milun Todorović.\nOn je najavio i da će, pored prozvodnog prostora, na ovoj parceli biti podignut i kompanijski centar za testiranje, dok će se obučavanje radnika obavljati u fabrikama u Nemačkoj i Poljskoj.\n– Vorwerk Autotec je porodična firma iz nemačkog grada Vupertala i postoji već 200 godina. Ona je veliki proizvođač i dobavljač za auto industriju, pre svega za kompanije „Audi“, „Daimler“, „Chrysler“, „Volkswagen“, „BMW“, „Porsche“, „Bentley“ i mnoge druge – rekao je Todorović.\nOn je objasnio da je početak pregovora sa ovom nemačkom kompanijom započet još prošle godine, a da je presudni parametar, u koji su se uverili i predstavnici investitora, bio dovoljan broj raspoložive kvalifikovane radne snage, prenosi agencija „Beta“.\n– Velika prednost za izbor lokacije bila je i blizina novog autoputa. Nećemo se zaustaviti na ugovoru sa ovim investitorom, već ćemo pregovore nastaviti i sa drugima – dodao je Todorović i poručio da se sa izgradnjom ove fabrike otvara novo poglavlje u industrijalizaciji i razvoju Moravičkog okruga i centralne Srbije.


Inflacija “jede” 700 miliona KM – Otvoreno\nIzvor: 29.04.2022, 9:28 10.1k Views\n“U zoni evra procjene ukazuju da je inflacija oko 7,5 odsto u martu. Uzrok inflacije u Evropi je činjenica da nije uzrokovana štampanjem novca nego rastom cijena energenata usljed neizvjesnosti u geopolitičkoj borbi. Preko polovine inflacije u Evropi je uzrokovano rastom cijena energenata, gdje je zabilježen rast od 44 odsto, za razliku od naše inflacije, gdje je procenat uticaja cijene energenata mnogo manji. Ono na šta treba da da stavimo fokus jeste činjenica što je cijena kod nas u prosjeku veća za 14 odsto, dok je u Evropi rast cijena hrane oko sedam odsto”, rekao je ekonomista Saša Stevanović.\n“Ono što je realni scenario u narednom periodu su oštra borba protiv inflacije dizanjem kamatnih stopa, koje će predvoditi federalne rezerve SAD, i smanjenje novca u opticaju, koje će predvoditi Evropska centralna banka. Ovo će možda umanjiti inflaciju, s velikim možda, ali će sigurno otvoriti drugi problem, a to je recesija”, naglasio je Stevanović.\nKada je riječ o inflaciji u Republici Srpskoj, najveći godišnji rast cijena bio je u prevozu – 24,8 odsto i to zbog rasta cijena goriva od 42,2 odsto, a odmah zatim najviše su rasle cijene hrane i bezalkoholnih pića, i to za 13,9 odsto. Jedino gdje su cijene padale jeste u oblasti odjeće i obuće i to 4,6 odsto, ali to je posljedica sezonskih sniženja konfekcije i obuće, a pad cijena od 0,1 odsto zabilježen je u oblasti obrazovanja.\n“Mehanizmi tržišta kontrole su zakazali i to nije ništa novo. Mnogo toga iz oblasti prehrambenog sektora je i ranije bilo skuplje nego u Evropskoj uniji. Sada smo pod udarom inflacije koja je zaista uvozna, ali uz to imamo ugradnju uvozničkog, veleprodajnog i maloprodajnog sektora, koja se bazira na očekivanjima beskonačnog rasta cijena. Zaista, odlično vrijeme za mutne i brze zarade”, rekao je ekonomista Slaviša Raković.


Uhapšen vođa Al Kaide iz Iraka\nNedjelja, 07. februar/veljača 2016, 16:03 CET\nAntiterorističke snage u Iraku uhapsile su vođu ogranka Al Kaide u toj zemlji, Abu Bakr al-Bagdadija, prenela je iračka televizija.\nSnage bezbednosti su takođe zaplenile spisak imena i lokacija i ostalih operativaca Al Kaide u Iraku, javile su agencije. Zvaničnici za sada nisu želeli da objave ime uhapšenog vođe, ali su irački mediji javili da je reč o Bagdadiju.\nIstovremeno, zvaničnici su rekli da je do njegovog hapšenja došlo u Bagdadu i to nakon opsežne dvomesečne istrage.\nJoš nije zvanično potvrđen identitet uhapšenog, a iračke vlasti ne žele da saopšte njegovo ime pošto ga još saslušavaju.\nAbu Bakr al-Bagdadi se retko oglašavao putem saopštenja i video poruka, tako da ga smatraju za tajanstvenu ličnost koja se nije eksponirala u javnosti, navode agencije.\nVesti - 7. februar 2016\nNajčitanijeInicijativa o legalizaciji silovanja opasna i anticivilizacijskaTurska – Rusija: Svaki incident novi korak ka ratuOtkud Mali u gostima kod Miškovića? Dojčinović: Afera broj četiri gradonačelnika BeogradaSrbi i Albanci su nekada zajedno ratovali protiv Turaka Skupština Srbije smenila GašićaSeverna Koreja lansirala raketu, sazvana hitna sednica Saveta bezbednosti Skrozza: Vučić nije ispunio obećanje "Plan uspio": Uništena radnička klasaRuska Duma se nada zaokretu u Crnoj GoriNajgledanije Avganistan: "Primorani na ples" Protest zbog pomena Nediću Prag: Hiljade za Tvrđavu Evropa, stotine za dobrodošlicu izbjeglicama Skrozza: Gašić je odmah morao da bude smenjen Sarajevo: Izlazak na led svjetske prvakinje Tuktamiševe Severna Koreja lansirala raketu Dugogodišnji nosač Syed Abdul Ghani Osam godina od ubistva Denisa Mrnjavca Severna Koreja: Objava državne televizije o lansiranju rakete Godišnjica februarskih protesta: Radnici štrajkuju glađuNajviše komentaraMilan Nedić: Dve verzije istorijeRuska Duma se nada zaokretu u Crnoj GoriVulgarno ponašanje ljekara najoštrije kaznitiKulturnjaci za smjenu ministra HasanbegovićaJanković, Vodinelić i Šabić: Povelja za građansku hrabrost, poruka građanima SrbijeIstraživanje Washington Posta: Dayton generacija ne želi podjeleSa skupa u Prištini zatraženo da BiH i Kosovo ukinu vizeOtkud Mali u gostima kod Miškovića?"Plan uspio": Uništena radnička klasaTurska – Rusija: Svaki incident novi korak ka ratuNajslušanije Dnevnik Stevana Dojčinovića Vijesti - 4. veljače 2016. Vesti - 5. februar 2016 Jusufranićeva imovina Polemika: Đurišić


PROJEKAT U SRBIJI KOJI JE UHLEBIO 1.950 LjUDI\nBeograd -- Četvorogodišnji projekat Razvojne agencija Srbije i USAID-a za jači privatni sektor doprineo je razvoju malih i srednjih preduzeća južne i jugozapadne Srbije\nTako je u 12 opština otvoreno 487 novih stalnih radnih mesta, 159 radnih mesta na određeno vreme i oko 1.300 sezonskih poslova.\nU gradovima Vranje, Leskovac i Novi Pazar, i opštinama Preševo, Bujanovac, Medveđa, Raška, Sjenica, Tutin, Priboj, Prijepolje i Nova Varoš, trening za početnike u poslovanju pohađalo je više od 380 korisnika iz kategorija žene i mladi, od kojih je 71 započelo sopstveni posao, a za šta je izdvojeno 761.000 dolara bespovratnih sredstava za kupovinu potrebne opreme, rečeno je juče na predstavljanju rezultata projekta RAS i USAID-a.\nOdržano je više od 380 obuka za različite kategorije korisnika, pruženo više od 1.300 sati konsaltinga, te više od 13.000 sati mentoringa, a organizovana su i tri B2B susreta u Leskovcu 2016. godine, te Novom Pazaru i Zlataru 2017. godine, na kojima je prisustvovalo preko 200 korisnika.\nDirektorka misije USAID-a, Aža El-Abd, rekla je da su kroz partnerstvo RAS i USAID-a na tom projektu obezbeđene usluge za 184 mala i srednja preduzeća i osam poslovnih udruženja i klastera u vidu preduzetničke obuke, individualne obuke i mentorstva, poslovnih kontakata s drugim firmama, dodele bespovratnih sredstava za kupovinu opreme, kao i mogućnosti učešća na međunarodnim trgovinskim sajmovima.\nDodala je da je ukupna vrednost projekta iznosila četiri miliona dolara, a da je njegov cilj bio jačanje firmi iz privatnog sektora u ekonomski ugroženim područjima.\nPartnerstvo RAS-a i USAID-a na ovom projektu dovelo je do značajnog unapređenja privrede nerazvijenih regiona u Srbiji, do rasta malih i srednjih predužeća i njihovog umrežavanja, kazao je v.d. direktora RAS-a Radoš Gazdić i istakao da je jedan od ciljeva te agencije ravnomerni razvoj Srbije.\n„Kroz ovaj projekat omogućili smo firmama iz oblasti agroindustrije, modne, odnosno tekstilne i industrije odeće i obuće, kao i lake industrije, da povećaju izvoz i prodaju, a što je najvažnije da kreiraju nova radna mesta”, kazao je Gazdić.\nDržavni sekretar u Ministarstvu privrede Dragan Grgurević je istakao da to Ministarstvo podržava svaki vid partnerstva i projekte koji za cilj imaju afirmaciju preduzetništva u Srbiji, te da je godinama unazad strateški opredeljeno da pruža snažnu podršku razvoju predužetničkog duha.\n„To nam je posebno značajno sada, u trenutku kada proces privatizacije privodimo kraju i kada se sve više okrećemo razvoju. Motor budućeg razvoja, budućeg zapošljavanja i rasta BDP-a, vidimo upravo u sektoru malih i srednjih preduzeća”, dodao je Grgurević.\nNaveo je da danas u Srbiji posluje više od 360.000 malih i srednjih preduzeća koja zapošljavaju oko 900.000 ljudi, te da je Ministarstvo ove godine raspisalo prve programe podrške u okviru kojih su malim i srednjim preduzećima obezbedili 750 miliona dinara bespovratno.\n„Očekujem da uskoro privredi bude na raspolaganju još oko 560 miliona dinara grantova, čime će Ministarstvo privrede sufinansirati nabavku nove opreme”, kazao je Grgurević.


INFLACIJA OVE GODINE OKO 12 %\nEkonomista Stojan Stamenkovic izjavio je danas da ne veruje da ce inflacija ove godine u Srbiji biti jednocifrena i dodao da bi ona mogla iznositi oko 12 odsto.\n"Ne verujem da cemo imati jednocifrenu inflaciju, ali verujem da ce biti osetno niža od prošlogodišnje i u ovom trenutku se prognoza od oko 12 odsto cini realna", rekao je on agenciji Beta.\nStamenkovic je kazao da, u sektoru potrošnje stanovništva, koja je bila glavni generator inflacije u 2005. godini, u ovoj godini više nema realnog porasta i dodao da su i mere Narodne banke Srbije (NBS) dale odredene rezultate.\nOn je istakao da je u strukturi julske inflacije od minus 0,1 odsto, efekat sezonskog pada cena poljoprivrednih proizvoda bio oko minus 0,6 procenata, porast svih ostalih cena iznosio oko 0,5 odsto i ocenio da ce i u avgustu biti slicna situacija.\n"Kada bi do kraja godine ostala osnovna inflacija od oko 0,5 odsto mesecno, to bi još davalo neke šanse za jednocifrenu inflaciju, ali ja sumnjam da to može da se održi", naglasio je Stamenkovic koji je saradnik Ekonomkog instituta.\n"Problem sa inflacijom u Srbiji je što NBS ne može monetarnom politikom da utice na sve cene", kazao je on navodeci da postoje "jake monopolske strukture i u proizvodnji i u trgovinskim lancima", i to upravo za proizvode cija je potrošnja neelasticna, odnosno za kojima ne opada tražnja pri povecaju cena.\nOn je dodao da je poslednji primer bila nestašica šecera u na srpskom tržištu, koja je bila posledica sudara proizvodackog i trgovackog monopola. //beta.co.yu


MAGIČNA "STOTKA": Katai protiv Bačke došao do 100 utakmica u dresu Zvezde | Novosti.RS\nDa nije bilo povreda i zdravstvenih problema, sigurno je da bi do ove brojke stigao mnogo ranije, ali ona i sada ima posebnu draž i težinu, pogotovo kada u tom zbiru stoji i to da je postigao 48 pogodaka i zabeležio 23 asistencije.\n- Veoma mi je drago zbog ovog jubileja, zaista mi znači svaki minut koji provedem na terenu u crveno-belom dresu. Žao mi je što nema navijača na tribinama da podele sa nama igračima ovako velike uspehe. Jedan dug period iza nas, uspešna sezona, mnogo vezanih pobeda i utakmica bez poraza. Takođe mi je veoma bitno što iz utakmice u utakmicu nastavljamo ka našem cilju, koji smo zacrtali na početku sezone. To je dupla kruna, nadam se da ćemo je uskoro i osvojiti - istakao je Katai.\nZVEZDIN KLUB 100\n1. Milan Borjan *179\n2. Marko Gobeljić 145\n3. Milan Rodić 143\n4. Slavoljub Srnić 143\n5. El Fardu Ben 127\n6. Miloš Degenek 116\n7. Milan Pavkov 101\n8. Aleksandar Katai 100\n* broj odigranih utakmica\nDo stotke je krilni napadač iz Srbobrana stigao je iz dva mandata na "Marakani". Debitovao je 20. septembra 2014. protiv Novog Pazara kod trenera Nenada Lalatovića, a tada je u Zvezdu došao kao pozajmljeni igrač Olimpijakosa. Posle toga, klub ga je otkupio i on je eksplodirao pod palicom Grofa Božovića i bio je jedan od najzaslužnijih za osvajanje titule 2016. godine. U tom, prvom "cugu", Katai je odigrao 68 utakmica, postigao 31 gol, uz 15 asistencija.\nNakon četiri godine igranja u inostranstvu, za Alaves, Čikago i Los Anđeles Galaksi, u julu 2020. Katai se vratio se u redove Crvene zvezde. Kod Dejana Stankovića nastavio je tamo gde je stao i novim majstorijama oduševljava ne samo Zvezdine navijače već i sve prave ljubitelje fudbala, pošto se smatra najvećim virtuozom u srpskoj Superligi.\nBriljirao je ove sezone i u Ligi Evrope, njegovi golovi protiv Genta i Libereca bili su mala remek-dela.\nSLEDEĆI IVANIĆ I KANGA\nCRVENA zvezda ima čak osmoricu igrača koji su u njenom dresu odigrali preko sto mečeva. Vrlo brzo bi ovoj grupi mogli da se priključe Mirko Ivanić, koji je do sada odigrao 95 utakmica za Zvezdu, kao i Gelor Kanga (94), i to će se sigurno desiti ukoliko ostanu i sledeće sezone na "Marakani".\nOstale su još dve utakmice do kraja sezone, već u sredu u poslednjem kolu, protiv Metalca, Zvezda je u prilici da obori nekoliko rekorda, ali Katai ne pridaje tome preveliku pažnju.\n- Sa jedne strane, to stvarno lepo zvuči, a sa druge, smatram da nama fudbalerima to i nije toliko bitno. Važno je da ispunimo naše ciljeve, nastavimo da osvajamo titule, kao i da igramo na evropskim takmičenjima. Veoma je lepo obarati rekorde, ali nije primarno - naglasio je Katai, koji je ove sezone postigao 13 pogodaka u Superligi i upisao sedam asistencija.\nFK Crvena zvezda fudbal Aleksandar Katai Sport crveno-beli Zvezda 100 utakmica u Zvezdi


Petković danas i sutra na Kosovu\nDirektor Кancelarije za Кosovo i Metohiju Petar Petković boraviće na Кosovu danas i sutra, najavljeno je iz ove kancelarije.\nPetković tokom prethodne posete Kosovu (Foto RTS)\nPrvog dana posete Petković će u 14 sati obići Dom zdravlja Zvečan, gde je predviđen sastanak sa direktorom dr Ivanom Vasićem i užim rukovodstvom ustanove.\nU 14:45 sati direktor Petar Petković obići će u selu Žitkovac radove na izgradnji kuće porodice Vuković sa desetoro dece. Porodica Vuković je raseljena 1999. godine iz Srbice, a sredstva za njihovu porodičnu kuću u Žitkovcu obezbedila je Кancelarija za Кosovo i Metohiju.\nU 15:15 sati u Banjskoj, Petković će obići stambenu zgradu sa dvanaest stanova, koja je u izgradnji i namenjena je zbrinjavanju mladih bračnih parova.\nMediji će moći da isprate ove događaje u celosti.


U svakom oglasu za radno mesto se navodi rok za konkurisanje, odnosno datum do koga je moguće poslati prijavu za zaposlenje. Međutim, da li postoji neko pravilo koja kaže, na primer, da li je bolje konkurisati čim se oglas pojavi, poslednjeg dana konkursa ili negde u sredini?\nPo pravilu bi trebalo da bude svejedno. U idealnim uslovima, ako je vaša biografija dobra i ako zadovoljavate sve uslove bićete pozvani na razgovor nezavisno od toga kada ste poslali prijavu. Međutim, pošto znamo da su u našoj zemlji uslovi daleko od idealnih momenat prijave na posao može biti itekako bitan.\nGlavno pravilo je da, što se ranije prijavite na konkurs, to bolje.\n1. Previše prijavljenih\nNeki naši poslodavci se žale da dobijaju previše prijava za posao. Stoga, neki od njih mogu odlučiti da uzmu u obzir samo prvih 100 poslatih biografija i da nakon toga zaustave proces pregledanja biografija, tako da svi oni naknadno pristigli neće biti pogledani.\nIsto tako, ponekada je posao hitan i zahteva da se što pre započne sa radom. Stoga, mnogi poslodavci ne čekaju završetak konkursa već odmah počinju da zovu kandidate na razgovor.


Fauči: Verujem da će Amerikanci uskoro dobiti vakcinu - NOVA portal\nFauči: Verujem da će Amerikanci uskoro dobiti vakcinu\nSvet Autor:Tanjug 31. Jul. 202018:45 > 18:59\n“Verujem da će, na kraju, tokom određenog vremenskog perioda 2021. godine, Amerikanci moći da je dobiju”, rekao je Fauči i dodao da će postojati spisak onih koji su prioritet za ranu vakcinaciju.\nDr Fauči ima dvojnika koji se borio protiv virusa 1918.\nFauči: Mogli smo da sprečimo neke smrtne ishode\nU trenutku kada je po svemu sudeći izgubljen ranije postignuti napredak u borbi protiv koronavirusa, a situacija u zemlji sve neizvesnija, Fauči je zatražio od članova Kongresa i svih ostalih Amerikanaca da ponovo poštuju osnovne preventivne mere kao što su držanje fizičke distance i nošenje maski.\n“Pristup administracije koji obuhvata prebacivanje odgovornosti na države, ignorisanja eksperata i prebrzo otvaranje produžio je širenje virusa i rezultirao hiljadama smrtnih slučajeva koji su mogli da budu sprečeni”, rekao je predsedavajući, demokrata Džejms Klajburn i ocenio da je Trampov odgovor na koronavirus “među najgorima u svetu”.\nFauči svedoči u Kongresu o upravljanju koronom\nNovi rast broja zaraženih na jugu i zapadu SAD umanjio je nade da će biti brzog povratka u normalu. Na Floridi je u petak zabeležen najveći dnevni rast broja novih žrtava – 257. I dalje ima problema sa testiranjem širom zemlje, a u trci za vakcinu još nema velikog napretka.\nU intervjuu za tu agenciju, ranije ove nedelje, Fauči je rekao da je “uznemiren” zbog otvorenog protivljenja građana u nekim delovima zemlje da nose maske.


Predstavljanjem u republičkoj Skupštini, dug koji će Obradović vratiti Čačanima za uspeh 3.aprila | MediaPortal.rs\nPredstavljanjem u republičkoj Skupštini, dug koji će Obradović vratiti Čačanima za uspeh 3.aprila\nLider Pokreta Dveri Boško Obradović zahvalio se svim građanima , posebno Čačanima , koji su glasali za njega kao predsedničkog kandidata i predstavnicima Patriotskog bloka koji su predvodili Dveri i POKS na nedavno odžanim izborima. On je na maloj svečanosti u prostorijama Dveri u Čačku rekao da upravo zbog ovako dobrih rezultatata oseća obavezu i dug prema svom rodnom gradu koji će vratiti na taj način što će u republičkoj Skupštini zastupati interese Čačana.\nPokret Dveri je ponovo u Čačku zabeležio najbolji izborni rezultat od 10, 6 procenata . Na taj način se potvrdilo da ideologija koju zastupa pokret Dveri ima najbolje uporušte u Moravičkom okrugu i čitavoj Zapadnoj Srbiji , rekao je Boško Obradović .\nObradović i njegove stranačke kolege otvoriće u narodnoj Skupštini sve one teme na kojima su insistirali u predizbornoj kampanji. Zalagaće se za sve građane Srbije koji su na bilo koji način povređeni ili oštećeni.\nObradović je podsetio da je drugi kandidat za narodnog poslanika Patriotskog bloka Bratislav Simović postigao najbolje rezultate na izborima u Čačku od 33 posto podrške. To govori, kazao je , da spremno dočekuju lokalne izbore u Čačku koji su za dve godine , kada , prema njegovom mišljenju , kreću prave političke promene u gradu.


Dnevni izveštaj 10.04.2018\nDatum objave: 10.04.2018\nJMBN: Država razmatra prodaju akcija Jubmes banke - Zainteresovanima rok od 30 dana\nMinistarstvo finansija Srbije, u svojstvu zastupnika države kao akcionara Jubmes banke (JMBN) iz Beograda, otpočelo je istraživanje tržišta u vezi sa prodajom akcija te banke koje su u vlasništvu Srbije. Naime, kako se navodi u informaciji objavljenoj na sajtu Ministarstva finansija, cilj je da se proceni interes potencijalnih investitora za moguću transakciju i uslove prodaje 58.287 komada običnih akcija sa pravom glasa koje država ima u Jubmes banci. Potencijalni investitori, navodi Ministarstvo, trebalo bi da u roku od 30 dana dostave svoje izjave o zainteresovanosti a nakon toga će im biti dostavljen "set relevantnih podataka o Jubmes banci".\nPredlog novog aranžmana sa MMF očekujem u junu\nMinistar finansija Srbije Dušan Vujović izjavio je da očekuje da će predlog novog aranžmana sa Medjunarodnim monetarnim fondom biti poznat polovinom maja ili u junu. "Gotovo je izvesno da će novi aranžman biti u formi instrumenta za koordinaciju ekonomskih politika i reformi koji ne sadrži finansijsku komponentu. Polje saradnje ostaje isto, a to je održavanje već postignute makroekonomske i fiskalne stabilnosti, kao i dalja podrška reformama", rekao je Vujović za list Blic.\nCEFTA u ozbiljnoj krizi, Makedoncima rok do 14. Aprila\nCEFTA sporazum je u ozbiljnoj krizi, a ideja o ekonomskom povezivanju regiona na „klimavim nogama” zbog čestih jednostranih, provokativnih odluka pojedinih vlada regiona i uvođenja vancarinskih barijera u trgovini sa Srbijom. Najnoviji takav slučaj je spor o brašnu sa Makedonijom, a ministar trgovine, turizma i telekomunikacija Rasim Ljajić najavljuje u razgovoru za Tanjug da će Srbija, ukoliko Makedonija do 14. aprila ne bude našla rešenje za uvoz srpskog brašna, istog dana primeniti „pun set” kontramera.\nSBITOP skočio juče 0,53%\nSlovenački indeks, SBTOP skočio je juče za 0,53% a najtrgovanija akcija bio je Triglav sa prometom od 526 hiljada EUR i SavaRe koja je izprometovala 261 hiljada EUR. Dobitnici dana su bili Intereuropa sa rastom od 4%, Gorenje sa rastom od 2,71% I Triglav sa skokom od 1,85%.\nSlovenački trgovinski suficit povećan u februaru\nSlovenački trgovinski suficit u uvećan je na 42,7 miliona EUR u februaru, naspram samo 7,3 miliona iz januara. To je bio drugi najveći suficit u februaru u toku poslednjih deset godina. Izvoz je u pomenutom mesecu skočio na 2,3 milijarde EUR dok je uvoz rastao po manjoj stopi – 9,8%.\nIzvor: TA, Ilirika\nDow tek u neznatnom plusu nakon akacije FBI protiv Tarmpovog advokata, Evropa završila dan u blagom plusu\nIndeksi na američkim berzama juče su inicijalno uzleteli da bi u popodnevnim satima veći deo skoka bio neutralisan nakon objave da je FBI pokrenuo akciju protiv Trampovovg advokata. Dow je skočio samo 0,19%, S&P500 je dodao 0,33% a Nasdaq je napredovao 0,5%.\nOd korporacijskih novosti izdvajamo daje farmaceutska kuća Merck skočila preko 6%, nakon novosti da je i zvanično potvrđeno da njen lek Keytruda pomogao pacijentima sa rakom pluća da duže žive.\nFacebook je juče skočio 1,3%, u iščekivanju svedočenja, Marka Zuckerberga o nedavnom „data“ skandalu sa kompanijom Cambridge Analytica.\nEvropske berze završile su ponedeljak u blagim plusevima, tačnije Stoxx600 je praktično bio nepromenjen obzirom daje dobio samo 0,06%, a vodeći indeksi su završili u dan manjim rastom.\nPortugalska kompanija EDP završila je dan rastom od 3,2% i to je jedna od najbolje performiranih akcija na jučerašnjem trgovanju, Razlog rastu je spekulacija da bi francuska komunalna kompanija, Engie mogla biti u nadmetanju za kupovinu EDP-a.\nRudarska kompanija Glencore, izgubila je 3,4% juče, mada je u jednom trenutku taj pad bio i do 5,2%. Glencore poseduje 8,75% udela u Rusalu koji je na udaru novih sankcija iz SAD-a.\nAdidas je najavio da će zatvoriti neke od svojih maloprodajnih radnji u narednim godinama, a zbog sve veće preorijentacije na online prodaju, prenosi Financial Times. Akcija je izgubila 0,5% tokom jučerašnjeg trgovanja.


Srbija pouzdan partner EU u borbi protiv iregularnih migracija\nMinistar unutrašnjih poslova u Vladi Republike Srbije Aleksandar Vulin razgovarao je danas sa komesarkom Evropske unije za unutrašnje poslove i migracije Ilvom Johanson o daljoj saradnji u oblasti borbe protiv iregularnih migracija, organizovanog kriminala i korupcije.\nVulin je istakao da je za rešenje problema iregularnih migracija neophodno da EU zauzme jedinstven, zajednički stav, naglasivši da Srbija neće biti parking za migrante.\nMinistar je ukazao na to da je od početka migrantske krize Srbija imala human i odgovoran pristup, što je prepoznato i više puta pohvaljeno od strane međunarodne zajednice.\nSagovornici su konstatovali da migracije nisu nov fenomen i da će one uvek postojati, zbog čega je zajednički zadatak, ne da se one spreče, već da se urede na legalan način.\nNa sastanku je ocenjeno da u tom kontekstu saradnja i zajednički rad evropske Agencije za graničnu i obalsku stražu (Fronteks) i srpske policije predstavlja dobar pravac.\nDanas na granici sa Bugarskom otpočinjemo novi vid saradnje, rekao je Vulin, izrazivši zadovoljstvo zbog podrške Fronteksa, čiji će se pripadnici, zajedno sa srpskim graničarima, boriti protiv iregularnih prelazaka granice.\nMinistar je, govoreći o borbi protiv organizovanog kriminala, naglasio odličnu saradnju Srbije sa Evropolom.\nJohanson je istakla da EU podržava Srbiju na polju unapređenja borbe protiv organizovanog kriminala, suzbijanja korupcije i posebno u oblasti vladavine prava, a u kontekstu procesa evrointegracija naše zemlje.


Rusija polovinom maja uvodi privremenu zabranu izvoza žita - Bolja Zemlja\nRusija polovinom maja uvodi privremenu zabranu izvoza žita\nMoskva je uvela ovo ograničenje krajem marta, kako bi obezbedila snabdevenost domaćeg tržišta u "aktuelnim ekonomskim uslovima" usled pandemije koronavirusa.\nRuski izvoz žita bi mogao da dostigne limit koji je uvela vlada znatno pre predviđenog roka, što će dovesti do privremene zabrane izvoza do kraja juna, saopštilo je Ministarstvo poljoprivrede Rusije.\nKako prenosi RT izvoz će biti obustavljen polovonom maja.\n“Kvota je uvedena za period od 1. aprila do 30. juna 2020. Kada kvota bude potrošena, isporuke zemljama izvan Evroazijske ekonomske unije biće obustavljene privremeno tokom tog perioda “, izjavila je zamenica ministra poljoprivrede Oksana Lut.\nMoskva je uvela ovo ograničenje krajem marta, kako bi obezbedila snabdevenost domaćeg tržišta u “aktuelnim ekonomskim uslovima” usled pandemije koronavirusa.\nPrema Vladinoj uredbi, izvoz pšenice, raži, ječma i kukuruza (osim semenskog) ne bi trebalo da pređe sedam miliona tona. Ograničenje se međutim ne odnosi na zemlje članice Evroazijske ekonomske unije pod vođstvom Rusije – Jermeniju, Belorusiju, Kazahstan i Kirgistan.\nIZVORbolja zemlja/Agencije, RT\nPrethodni tekstUkinuta zabrana izvoza ulja i kvasca\nSledeći tekstRutava buba u zasadima šljive i višnje: Kako je prepoznati i suzbiti


Održana prva Sjednica članova Odbora Asocijacije metalne i elektro industrije – Vanjskotrgovinska komora BiH\nOdržana prva Sjednica članova Odbora Asocijacije metalne i elektro industrije\nDanas je u Mostaru u uredu Vanjskotrgovinske komore BiH održan prvi sastanak članova Odbora Asocijacije metalne i elektro industrije. U dvosatnoj razmjeni informacija među članovima je donesen program rada za 2019. godinu koji je prije svega fokusiran na inicijative u izmjeni postojećeg zakonodavstva koje nije naklonjeno BiH privrednicima te inicijativama podrške prema praksama koje su pokazale evidentne pozitivne efekte kao npr. Odluka o suspenziji carina na sirovine i repromaterijale. Veliki dio programskih zadataka se odnosi na povezivanje s kupcima i partnerima na stranim tržištima Skandinavije, Švicarske, Njemačke i Afrike. Ono što je posebno naglašeno jeste važnost asocijativnog udruživanja privrednika iz metalnog sektora kao nosećeg stuba BiH ekonomije. Već je mnogima poznato da je metalni sektor tradicionalno najjači i najuspješniji industrijski i izvozni sektor BiH koji je u 2018. godini iznosio 34,20% od ukupnog izvoza (koji je iznosio 4.4 milijarde KM).\nU drugom dijelu zajedničkog sastanka upriličena je posjeta firmi SIK d.o.o. iz Mostara, obilazak proizvodnog pogona te se tom prilikom prezentirala pozitivna priča i uspješna praksa firme.\nNaredni sastanak je najavljen u Banja Luci te će se ova praksa održavanja sastanaka na lokaciji firmi članica nastaviti i ubuduće.


Digitalna prava na Balkanu: privatnost pacijenata na udaru | SHARE FoundationSHARE Foundation\n23. mart – 7. april 2020.\nNovi dvonedeljni izveštaj o povredama prava na internetu tokom vanrednog stanja proglašenog zbog pandemije, ukazuje da raste pritisak na slobodu govora. Zabeležene su i ozbiljne povrede privatnosti, kao i manipulacije u digitalnom okruženju. Za ovaj presek, izdvojeni su samo neki od upečatljivih incidenata u regionu poput hapšenja, pretnji, širenja lažnih vesti i curenja ličnih podataka građana.\nPritisci na slobodan protok informacija\nDosad najdrastičniji slučaj kršenja prava od proglašenja vanrednog stanja u Srbiji odigrao se prvog dana aprila, tačnije te večeri, kada je uhapšena novinarka portala Nova.rs i članica upravnog odbora Nezavisnog društva novinara Vojvodine Ana Lalić, zbog teksta o uslovima rada i nedostatku zaštitne opreme za medicinsko osoblje u Kliničkom centru Vojvodine. Prema dostupnim izveštajima, policija je intervenisala na osnovu prijave koju je bolnica podnela protiv novinarke zbog uznemirenja javnosti i narušavanja ugleda. U stanu Ane Lalić izvršen je pretres, a njen laptop i dva mobilna telefona su oduzeti. Novinarki je iste noći određena mera zadržavanja u policijskom pritvoru od 48 sati, da bi iz pritvora bila puštena već sledećeg jutra. Uređaji su joj vraćeni, ali zapečaćeni.\nRanije tog dana, 1. aprila, javnost je saznala da je Vlada Srbije 28. marta usvojila zaključak po kom je za informisanje o toku borbe protiv pandemije zadužen isključivo Krizni štab za suzbijanje zarazne bolesti COVID-19, na čijem je čelu premijerka. Dokument nije dostavljen medijima, niti je objavljen na sajtu Vlade, već se za postojanje takvog zaključka saznalo iz Službenog glasnika. Odlukom je bilo predviđeno da se sve informacije o pandemiji sa lokalnog nivoa šalju u Krizni štab, dok bi se “neovlašćeno” davanje i prenošenje informacija moglo zakonski tretirati kao širenje dezinformacija. Odluka je ocenjena kao neustavna i u direktnoj suprotnosti sa zakonima o javnom informisanju i slobodnom pristupu informacijama od javnog značaja. Sledećeg dana, 2. aprila, Vlada Srbije je povukla odluku o kontroli informacija.\nS druge strane, društvene mreže se javljaju kao poprište uvreda, pretnji i kleveta. Na Fejsbuku se u prvoj polovini marta pojavila stranica “COVID-19 Serbia” koja izgledom i nazivom dovodi u zabludu da je reč o zvaničnoj stranici posvećenoj borbi protiv pandemije. Međutim, aktivnosti na stranici se uglavnom svode na objave difamacija javnih ličnosti i novinara, dok je za neke od tih objava plaćena distribucija (sponsored post). Zbog mizoginih uvreda koje su na različitim društvenim mrežama upućene doktorki i članici Kriznog štaba koja često vodi dnevne konferencije za štampu, oglasila se Poverenica za ravnopravnost Srbije.\nSlični incidenti zabeleženi su i u regionu. Na društvenim mrežama u Severnoj Makedoniji primećen je govor mržnje usmeren protiv građana koji borave u karantinu. U Bosni i Hercegovini, jedna osoba je uhapšena zbog pretnji policiji iznetih na Fejsbuk nalogu. U Hrvatskoj je policija intervenisala zbog poziva na linč onih koji prijavljuju kršenja samoizolacije, upućenog preko Fejsbuka.\nNedopustiva praksa objavljivanja osetljivih podataka o ličnosti\nPovrede informacione privatnosti i zaštite podataka o ličnosti naročito su uznemirujuće kada takve povrede vrše organi javne vlasti. S pojavom prvih smrtnih slučajeva, Ministarstvo zdravlja Srbije je na svom sajtu, kao i na zvaničnom portalu posvećenom pandemiji covid19.rs, redovno objavljivalo podatke o drugim bolestima i stanjima koje su imali preminuli pacijenti, odnosno podatke o zdravstvenom stanju koji uživaju posebnu zakonsku zaštitu. Nakon više ponovljenih reakcija pojedinaca i organizacija za zaštitu ljudskih prava, ovakva praksa je obustavljena, ali prethodne povrede nisu uklonjene.\nNa sajtu opštine Šid i zvaničnim nalozima na društvenim mrežama objavljeni su lični podaci osobe kojoj je potvrđena infekcija virusom (inicijali, godine, ulica u kojoj živi i radno mesto). Na incident je reagovao Poverenik za informacije od javnog značaja i zaštitu podataka o ličnosti, pokretanjem postupka nadzora.\nTeško kršenje privatnosti izvršeno je u reportaži komercijalne medijske organizacije Pink sa Klinike za infektivne i tropske bolesti u Beogradu. Snimak je 5. aprila emitovan na televiziji sa nacionalnom frekvencijom i prenet na različite onlajn platforme, a prikazuje pacijente priključene na respiratore, bez tehničke obrade koja bi im prikrila lica i imena na bolničkim listama. Prethodni Poverenik za zaštitu podataka o ličnosti ocenio je reportažu kao nezakonitu i nedopustivu, dok je aktuelni Poverenik postupak ovog medija opisao kao drastično kršenje propisa.\nU regionu su takođe primećene povrede informacione privatnosti i zaštite podataka o ličnosti. Nakon odluke Nacionalnog koordinacionog tela za zarazne bolesti Crne Gore da na internetu objavi imena i prezimena građana koji su pod obavezom karantina radi navodnog sprečavanja kršenja obaveze, na društvenim mrežama se pojavio spisak ljudi koji su oboleli od virusa. Crnogorska Vlada je pozvala nadležne da sprovedu istragu o incidentu, dok je nevladina organizacija Građanska alijansa upozorila da objavljivanje imena pacijenata na društvenim mrežama može dovesti do ozbiljnih posledica. Slično se desilo i u Hrvatskoj, gde je među stanovnicima ostrva Murter kružila poruka sa spiskom testiranih osoba i rezultatima testova. Lokalna policija pokrenula je istragu.\nMasovno širenje panike i lažnih vesti\nManipulacije u digitalnom okruženju, uglavnom na društvenim mrežama, najčešće se odnose na širenje lažnih vesti o zarazi. Dok je neistinitost informacija na društvenim i tradicionalnim medijima moguće utvrditi, širenje panike predstavlja kvalifikaciju koja često izmiče jasnom određenju.\nTako su 31. marta uveče korisnici mobilne telefonije kompanije Telekom Srbija u većinski državnom vlasništvu, dobili SMS poruku u kojoj je pisalo “Situacija je dramatična. Približavamo se scenariju iz Italije i Španije. Molimo Vas da ostanete kod kuće”. Kompanija i Krizni štab potvrdili su da je poruka upućena iz zvaničnih kanala. Tih dana, Italija i Španija bile su zemlje sa najvećim brojem zaraženih i preminulih na svetu, a sudeći po poplavi reakcija na društvenim mrežama, građane je ovakva poruka duboko uznemirila. Narednog dana, nadležni su naveli da širenje panike nije bio cilj poruke, već sprečavanje širenja zaraze.\nS druge strane, iste večeri je ministar unutrašnjih poslova Srbije upozorio građane da je uvođenje 24-časovnog karantina lažna vest. Policija je narednog dana uhapsila jednog muškarca zbog sumnje da širi paniku objavljivanjem ove dezinformacije na Tviteru, da bi ubrzo bilo utvrđeno da uhapšeni nije “izvorni autor” lažne vesti, te da nije imao nameru da izazove paniku.\nU Hrvatskoj je zabeleženo nekoliko slučajeva širenja lažnih vesti, od lažne doktorke sa neistinitim informacijama o pandemiji, uz najave krivičnih prijava protiv nekoliko građana, do dezinformacije o onlajn ispitima za učenike, kada način ocenjivanja učenika u nastavi na daljinu nadležno Ministarstvo još nije utvrdilo.\nTakođe, jedan hrvatski političar je na društvenim mrežama umanjivao opasnost od virusa pozivajući građane da izađu iz svojih domova, što je direktno protivno preporukama nadležnih.\nNa društvenim mrežama u Severnoj Makedoniji širile su se glasine da su ljudi koji rade u nekim od najvećih supermarketa u Skoplju zaraženi virusom. Specifičan slučaj manipulacije predstavlja objavljivanje privatnih poruka između državnog sekretara i lidera jedne opozicione partije u Severnoj Makedoniji. Prepiska je objavljena na sajtu Vlade, da bi se navodno pokazalo kako je lider opozicije vršio pritisak na državne funkcionere u vezi sa preduzetim merama za suzbijanje zaraze.\nPrema izveštajima Balkanske istraživačke mreže, u Albaniji su policijske snage za borbu protiv terorizma podnele krivične prijave protiv desetak ljudi zbog širenja lažnih vesti preko Fejsbuka. Na Kosovu je jedna osoba privedena zbog širenja dezinformacija u vezi sa pandemijom.\nRačunarske prevare i dalje potencijalna opasnost\nMada je u protekloj sedmici zabeležen manji broj narušavanja informacione bezbednosti, građanima i organizacijama se savetuje da ne smanjuju oprez. Rad od kuće i produženi boravak u onlajn okruženju sa sobom nose značajno veći rizik od sajber napada, računarskih prevara i sabotaža. Udruženje banaka Srbije je upozorilo na SMS poruke u kojima se od građana traži da dostave svoje lične podatke radi isplate penzija.\nDemokratija na testu\nŠirom sveta, pandemija stavlja na iskušenje ne samo zdravstvene sisteme, već i sam društveni poredak. Pritisak koji arbitrarne odluke političara, rigorozne mere i kazne vrše na temeljna ljudska prava i građanske slobode, mogao bi imati dugoročne posledice, upozoravaju pravnici i aktivisti. Neslavan primer predstavlja odluka mađarskog parlamenta da usvoji Predlog zakona o zaštiti od korona virusa koji premijeru Viktoru Orbanu daje ovlašćenja daleko izvan demokratskog uređenja. Nezvanično suspendovani parlament u Srbiji i pojedini potezi izvršne vlasti, izazivaju ozbiljnu zabrinutost u domaćoj stručnoj javnosti. Deo advokata takođe je zatražio bojkot “skajp suđenja”.\nPodsećamo, SHARE Fondacija i BIRN pokrenuli su regionalni blog posvećen redovnom praćenju povreda prava i sloboda na internetu. U prethodnom izveštaju SHARE Fondacije, zabeleženi su incidenti poput kršenja privatnosti osoba u karantinu, širenja dezinformacija i zabluda o virusu na društevnim mrežama i u onlajn medijima, a primećen je i porast sajber prevara.\nPregled stanja digitalnih prava u Srbiji za kraj 2019.


POMOĆ PARAOLIMPIJCU: Eminoviću 2.000 KM od Umičevića – Sport News Magazin\nNASLOVNA/OSTALI SPORTOVI/POMOĆ PARAOLIMPIJCU: Eminoviću 2.000 KM od Umičevića\nČlan Stonoteniskog kluba invalida „Vrbas“ Haris Eminović učestvovaće na predstojećim Paraolimpijskim igrama koje će od 24. avgusta do 5. septembra tekuće godine održati u Tokiju. Ovaj njegov veliki uspjeh nije ostao nezapažen kod Marinka Umičevića, predsjednika Rukometnog saveza Republike Srpske i RS BiH i ujedno prvog čovjeka KKI „Vrbas“ koji je odlučio da mu finansijski pomogne sa hiljadu evra.\n– Ovaj mladić je bez dileme ponos Banjaluke, Republike Srpske i BiH. Kao takav zaslužuju svaku pažnju i podršku svih nadležnih institucija, jer nije mala stvar izboriti učešće na jednom ovakvom velikom takmičenju. Nedavno sam dobio nagradu za životno djelo u Banjaluci i novčani iznos od 1.000 maraka proslijediću Harisu Eminoviću, plus odbornički dodatak, što će ukupno iznositi 2.000 maraka. Vjerujem u njega i siguran sam da će zablistati na takmičenju u Tokiju – izjavio je Umičević.\nharis eminović marinko umičević


Kurc: Ne kažnjavati London - 19.06.2017, Sputnik Srbija\nKurc: Ne kažnjavati London\nMinistar inostranih poslova Austrije Sebastijan Kurc očekuje da će pregovori o „bregzitu“ biti najteži pre svega u finansijskoj oblasti i upozorava da London... 19.06.2017, Sputnik Srbija\nTačno. Dok ste kažnjavanjem Rusije mnogo dobili i popravili odnose?\n09:06 19.06.2017 (Osveženo: 09:36 19.06.2017)\nMinistar inostranih poslova Austrije Sebastijan Kurc očekuje da će pregovori o „bregzitu“ biti najteži pre svega u finansijskoj oblasti i upozorava da London ne treba kažnjavati zbog odluke da napusti EU.\n„Ne dobijamo ništa od toga da na kraju imamo loš odnos sa Velikom Britanijom“, poručio je Kurc u izjavi austrijskom radiju OE1.\nOn je naglasio da bi kažnjavanjem Velike Britanije Evropska unija samu sebe kaznila i da od takvih mera niko ne bi imao koristi.\nVelika Britanija će ostati sused EU, ukazao je on.\nIstovremeno, Kurc je napomenuo da Londonu neće biti dozvoljeno da u pregovorima bira samo ono što mu odgovara.\n„Ne sme biti atraktivnije izvan nego unutar EU“, podvukao je Kurc.\nOn ne veruje da će London odustati od istupanja iz EU.\n„’Bregzit‘ će sada postati realnost. To je kompleksna stvar kojom ćemo se baviti godinama“, kaže je šef austrijske diplomatije.\n„Očekujemo da će se London pridržavati onoga što je prihvatio“, poručio je Kurc dodajući da bi EU izostanak sredstava od Velike Britanije trebalo da nadoknadi uštedama.


Uhvaćen na djelu - Krao kombi ispred policijske stanice, istog dana ukrao još dva vozila! - NOVI GLAS\nMladić (20) iz Negotina uhapšen je danas u Svrljigu zbog sumnje da je ukrao “pežo” kojim je sletio s puta, a potom i “mercedes” koji je kasnije ostavio pored puta. On je nakon toga pokušao je da ukrade kombi ispred zgrade policijske stanice, te ga je policija zatekla i uhapsila.\nPrema nezvaničnim saznanjima Južnih vesti, u sva 3 vozila je bio ostavljen ključ, a Negotinac je krenuo na put jer mu se porodila žena, ali mu se auto pokvario u Svrljigu, pa je onda, pod dejstvom alkohola, pokušao da ukrade sva 3 vozila, pišu Južne vesti.\nIz policije kažu da će protiv njega biti podneta krivična prijava za neovlašćeno korišćenje tuđeg vozila, a čekaju ga i dve prekršajne prijave jer je sa jednim vozilom izazvao saobraćajnu nezgodu, dok ga je policija zatekla da drugim vozilom upravlja pod dejstvom alkohola.\nKako saznajemo, auto ovog 20-godišnjaka ostao je pokvaren u okolini svrljiškog bazena, nakon što je on, ne znajući grad, najverovatnije promašio put kojim je krenuo. Nepoznavanje grada dovelo je verovatno do toga i da je pokušao da ukrade kombi ispred same zgrade svrljiške policije, gde je i uhapšen jutros oko 8 sati.


pink.rs | Srpske liste: Laži Obradovića ne mogu poništititi rezultate o KiM\n- Oni neće profitirati ovakvom gnusnom antisrpskom politikom, ali mogu ugroziti živote i opstanak Srba na Kosmetu - saopštila je Srpska lista i navela da laži Boška Obradovića i ostalih samozvanih lidera srpske opozicije ne mogu poništiti ono čemu su svakoga dana na Kosovu svedoci.\n- Srbi na KiM iz dana u dan, zato što su za to egzistencijalno zainteresovani, prate šta sve Srbija, nakon godina guranja kosmetskog pitanja pod tepih, čini da bi bio osiguran njihov opstanak na vekovnim ognjištima, i čitava vojska Boška Obradovića ne bi mogla da lažima izbriše rezultate predsednika Vučić - saopštila je Srpska lista.\nOni navode da koliko Obradovićeva reč na Kosovu znači svedoči i činjenica da Obradović ne bi ni lupom mogao da na Kosovu i Metohiji pronađe više od šačice ljudi koji su spremni da podrže suludu politiku dela srpske opozicije okupljene oko Dragana Đilasa.\nSrbi na KiM: Brisel da uvede sankcije Prištini! SIMIĆ: Svet video da ne odustajemo od borbe (FOTO)\nRakić: Pobeda SL - pobeda srpske sloge i jedinstva


Jedanaest proizvođača dobilo titulu 'Brend Bačke'\nJedanaest proizvođača dobilo titulu "Brend Bačke"\nČiji proizvod može da dobije titulu "Brend Bačke"? Za sve male proizvođače iz tog dela Vojvodine Regionalna razvojna agencija Bačka od 2015. dodeljuje priznanje, koje im pomaže da postanu vidljiviji na tržištu. Danas, titulu "Brend Bačke" dobilo je još 11 proizvođača.\nKako bi se skrenula pažnja na male proizvođače, a pogotovo one koji dolaze iz seoskih sredina, titula "Brenda Bačke" dodeljuje se svima onima koji proizvode nešto autentično, originalno ali i kvalitetno, a sve u cilju boljeg pozicioniranja na tržištu.\nRadi privredne, ali i turističke promocije, Regionalna razvojna agencija Bačka od 2015. godine sprovodi projekat "Brend Bačke" i to, kako ističu, sa velikim uspehom.


VUJOVIĆ RAZOTKRIO VLAST: Imaćemo MANJAK u budžetu Srbije, novac je nestao! - Dnevni Žurnal\nVUJOVIĆ RAZOTKRIO VLAST: Imaćemo MANJAK u budžetu Srbije, novac je nestao!\nJuni 17, 2017 ŽURNAL\nKrajem maja u budžetu Srbije je 600 miliona evra više nego što je planirano, tako što su prihodi bili veći za 44 milijarde dinara, a rashodi manji za 27 milijardi dinara, izjavio je danas ministar finansija Dušan Vujović.\nOn je na samitu ministara finansija, guvernera i direktora poreskih uprava u Bečićima, u Crnoj Gori, rekao da će zahvaljujući tako pozitivnom rezultatu moći da se pokriju neki dodatni troškovi.\nMINISTAR VUJOVIĆ SE OKURAŽIO DA OPTUŽI NAPREDNJAČKU VLAST TEK KAD JE NJEN LIDER MORAO DA „USTOLIČI“ ANU BRNABIĆ.\n„Prošlu godinu smo završili sa suficitom od 1,4 odsto, ali se posle 51 nedelje u budžetu pojavio deficit od 1,3 odsto bruto društvenog proizvoda (BDP), zbog toga što smo preuzeli dugove Srbijagasa“, rekao je Vujović.\nOn je dodao da je taj deficit svesno napravljen, ne da bi se pomoglo „Srbijagasu“ nego da bi se obezbedio gas za potrošače.\n„Verujem da ćemo nastaviti da i u junu ostvarujemo dobre rezultate u budžetu“, rekao je Vujović.\nSrbija ima 3,5 milijarde evra povučenih a neiskorišćenih zajmova, a putevi nisu završeni i nemamo koristi od njih, osim što je angažovana građevinska industrija, izjavio je danas ministar finansija Srbije Dušan Vujović.\nOn je takođe rekao da je kapitalna stvar završetak infrastrukture.\n„Neophodno je i dalje smanjivanje nezaposlenosti“, rekao je Vujović.\nDodao je da fabrike koje su otvorene poslednjih godina neće imati smisla, ako ne budu profitabilne kao što su slične u svetu.\nMinistar je istakao da u Srbiji postoji problem upravljanja na svim nivoima – na državnom, javnom i privatnom.\n„Potpredsednička mesta ne treba deliti politički već funkcionalno“, rekao je Vujović i dodao da u Srbiji ne postoji koordinacija u upravljanju.\n„Koordinacija je teška za Balkan. Ljudi koji ne shvataju da se do cilja može doći zajedničkim radom, gube vreme i prebacuju poslove na druge“, rekao je Vujović.\nU Srbiji, po njegovim rečima, postoji problem upravljanja, koriste se zastarele metode, „bumbar princip i zujanje okolo“ što je pogrešno.\n„Treba primeniti princip rukovođenja“, rekao je Vujović i naveo primer Elektroprivrede Srbije „gde su reforme posle osam meseci zaustavljene pola godine dok zaposleni nisu fiksirali svoja radna mesta“.


Donald Tramp odgovorio na optužbe da je planirao puč i ismejao generale\nTramp odgovorio na tvrdnje da je planirao puč i ismejao generale\nBivši američki predsednik Donald Tramp odbacio je najnovije tvrdnje da je planirao puč u SAD ukoliko na predsedničkim izborima 2020. pobedi Džo Bajden. 15.07.2021, Sputnik Srbija\n„Uprkos masovnim prevarama i neregularnostima tokom predsedničkih izbora 2020. godine, nikada nikome nisam pretio, niti sa bilo kim razgovarao o državnom udaru“, napisao je bivši predsednik na Telegramu.Tramp je ismejao predsedavajućeg Združenog štaba generala Marka Milija, koji je navodno izneo te navode. Rekao je da bi Mili bio poslednja osoba sa kojom će izvršiti puč ako ikada poželi da na taj način dođe na vlast, ali je dodao da nikada nije imao takve namere.Si-En-En je ranije objavio odlomke iz još neobjavljene knjige reportera „Vašington posta“ Kerol Leonig i Filipa Rakera „Sam se mogu izboriti“, u kojoj se tvrdi da su Mili i drugi vojni zvaničnici najvišeg ranga napravili neformalne planove da se suprotstave pokušajima Trampa i njegovih saveznika da izvedu državni udar.Donald Tramp je tvrdio da su predsednički izbori 2020. pokradeni i da je pobedio Džoa Bajdena.\nsvet, puč, državni udar, donald tramp, sad\n„Uprkos masovnim prevarama i neregularnostima tokom predsedničkih izbora 2020. godine, nikada nikome nisam pretio, niti sa bilo kim razgovarao o državnom udaru“, napisao je bivši predsednik na Telegramu.\nTramp je ismejao predsedavajućeg Združenog štaba generala Marka Milija, koji je navodno izneo te navode. Rekao je da bi Mili bio poslednja osoba sa kojom će izvršiti puč ako ikada poželi da na taj način dođe na vlast, ali je dodao da nikada nije imao takve namere.\n„Možda će pokušati, ali neće sigurno neće uspeti“, navodno je rekao Mili oficirima.


Prevencija i borba protiv korupcije - Internet operativna radionica\nZbog situacije sa pandemijom COVID-19, neke od planiranih aktivnosti projekta biće organizovane na daljinu, korišćenjem informaciono-komunikacionih tehnologija.\nPrvi takav događaj biće Operativna radionica, koja će biti organizovana u saradnji sa Republičkim javnim tužilaštvom i OPDAT - Kancelarija za razvoj, pomoć i obuku tužilaštva, Ministarstva pravde SAD, korišćenjem telekonferencijskih kapaciteta Pravosudne akademije.\nCilj radionice je sagledavanje uspeha Posebnih odeljenja za borbu protiv korupcije kao i trenutni izazovi. Prezentaciju slučaja predstaviće zamenici tužilaca i policajci iz Odeljenja za borbu protiv korupcije u Nišu.\nRadionica će se održati 29. aprila 2020. godine sa početkom u 10.00 časova.